text:
Langutelo Ra Bibele
Ha Yini Xikwembu Xi Nga Lovisi Diyavulosi?
LOKO a wu ri ni matimba yo pfuna munhu la nga emaxangwini, xana a wu ta endla tano? Vatirhi vo phalala hakanyingi va tsutsumela laha ku humeleleke mhangu ya ntumbuluko leswaku va ya pfuna lava nga emaxangwini ni ku ponisa vanhu vambe. Kutani munhu a nga ha tivutisa a ku, ‘Ha yini Xikwembu xi nga hatlisanga xi lovisa Diyavulosi, la vangelaka vanhu maxangu yo tala?’
Leswaku u kota ku hlamula xivutiso lexi, hi mahlo ya mianakanyo vona nandzu wa nkoka lowu tengiwaka ehubyeni. Leswi mudlayi a nga laviki ku tengisiwa, u vula leswaku muavanyisi a nga tshembekanga endleleni leyi a tengaka nandzu lowu ha yona naswona u tlhela a vula leswaku muavanyisi u fumbarherise vaseketeri vakwe lava hlawuriweke ku humesa xigwevo. Kutani timbhoni to tala ti pfumeleriwa ku nyikela vumbhoni eka nandzu wa kona.
Muavanyisi wa swi tiva leswaku magoza lama enteke yo tenga nandzu ma ta vanga swiphiqo swo tala naswona a nga tsakela leswaku nandzu lowu wu nga teki nkarhi wo leha. Kambe muavanyisi u xiya leswaku yena ni mudlayi va fanele va va ni nkarhi lowu eneleke wo hlamusela timhaka ta vona leswaku ku ta fikeleriwa xigwevo lexi nga ta va xikombiso lexi nga ta tirhisiwa eka milandzu leyi nga ha vaka kona enkarhini lowu taka.
Leswaku ku humesiwa xigwevo lexi nga ta va xikombiso lexi nga ta tirhisiwa, muavanyisi ni mudlayi va fanele va va ni nkarhi lowu eneleke wo hlamusela timhaka ta vona eka njhekanjhekisano lowu
Xifaniso lexi xi fana njhani ni swihehlo leswi Diyavulosi loyi nakambe a vuriwaka “dragona,” “nyoka” na “Sathana,” a n’wi hehleke ha swona Yehovha “La nge Henhla-henhla emisaveni hinkwayo”? (Nhlavutelo 12:9; Pisalema 83:18) Kahle-kahle Diyavulosi i mani? Hi swihi swihehlo leswi a hehleke Yehovha Xikwembu ha swona? Nakambe xana Xikwembu xi ta n’wi lovisa rini?
Xilaveko Xo Simeka Xikombiso Lexi Nga Ta Tirhisiwa
Eku sunguleni, yin’wana ya tintsumi ta Xikwembu leyi hetisekeke yi hundzukeke Diyavulosi. (Yobo 1:6, 7) U hundzeke Diyavulosi loko a sungule ku anakanyisisa swinene hi ku navela ka vutianakanyi ko lava ku gandzeriwa hi vanhu. Kutani u tlhontlhe mfanelo ya Xikwembu yo fuma a kala a vula leswaku a xi faneriwi hi ku gandzeriwa. U vule leswaku vanhu va tirhela Xikwembu ntsena loko xi va fumbarherisa hi mikateko. Sathana u vule leswaku vanhu hinkwavo va nga ‘rhukana’ Muvumbi wa vona loko va ri emaxangwini.—Yobo 1:8-11; 2:4, 5.
Swihehlo sweswo swa Sathana a swi lava tinhlamulo leti a ti nga ta nyikeriwa ntsena hi ku va Xikwembu xi n’wi lovisa xikan’we-kan’we. Entiyisweni, loko Xikwembu a xi lo n’wi lovisa entangeni wa Edeni, kumbexana van’wana a va ta ehleketa leswaku Diyavulosi u tiyisile. Xisweswo, leswi Xikwembu xi nga ni vulawuri lebyi tlakukeke, xi sungule ku teka magoza ya nawu leswaku xi lulamisa swihehlo leswi emahlweni ka vanhu hinkwavo lava hlaleleke.
Hi ku pfumelelana ni milawu ni vululami byakwe lebyi hetisekeke, Yehovha Xikwembu u kombise leswaku yena swin’we na Sathana va ta va ni vaseketeri lava nga ta nyikela vumbhoni eka njhekanjhekisano lowu. Nkarhi lowu a wu pfumeleleke wu hundza, wu endle leswaku vana va Adamu va kota ku hanya ni ku nyikela vumbhoni lebyi yimaka na yena hi ku hlawula hi ku swi rhandza ku tshama va tshembekile ku nga khathariseki maxangu hinkwawo lawa va langutanaka na wona.
Xana Swi Ta Teka Nkarhi Wo Tanihi Kwihi?
Yehovha Xikwembu u swi tiva kahle leswaku loko swihehlo sweswo swa ha lulamisiwa, vanhu va ta hambeta va xaniseka. Kambe u tiyimisele ku humesa xigwevo hi ku hatlisa swinene hilaha a nga kotaka hakona. Bibele yi n’wi hlamusela tanihi “Tatana la nga ni tintswalo letikulu tlhelo Xikwembu xa nchavelelo hinkwawo.” (2 Vakorinto 1:3) Swi le rivaleni leswaku “Xikwembu xa nchavelelo hinkwawo” a xi nge n’wi pfumeleli Diyavulosi leswaku a hambeta a hanya nkarhi wo leha swi nga fanelanga hambi ku ri ku pfumelela nkucetelo wakwe wu hambeta wu va kona. Kambe Xikwembu a xi nge n’wi lovisi Diyavulosi nkarhi wu nga si fika naswona xi nga si wu herisa hi ku helela njhekanjhekisano lowu khumbaka vanhu hinkwavo.
Loko njhekanjhekisano wu herile, mfanelo ya Yehovha yo fuma yi ta va yi lweriwe hi ku helela. Nandzu wa le nawini wa Sathana wu ta va xikombiso xa le nawini xa hilaha ku nga heriki. Loko Yehovha o tlhela a tlhontlhiwa, ku nga ha kombeteriwa emhakeni ya Sathana tanihi xikombiso lexi nga ta ka xi nga phindhiwi.
Hi nkarhi lowu faneleke, Yehovha Xikwembu u ta lerisa N’wana wakwe la pfuxiweke leswaku a herisa Diyavulosi ni mintirho yakwe hinkwayo. Bibele yi hi byela hi nkarhi lowu Kreste a nga ta “nyiketa mfumo eka Xikwembu tlhelo Tata wakwe, loko a herise hulumendhe hinkwayo ni vulawuri ni vuhosi hinkwabyo. Hikuva u fanele a va hosi ku fikela loko Xikwembu xi veke valala hinkwavo ehansi ka milenge ya yena.”—1 Vakorinto 15:24-26.
Lexi tsakisa, Bibele yi tshembisa leswaku misava hinkwayo yi ta va Paradeyisi. Vanhu va ta hanya eparadeyisini leyi nga ni ku rhula hilaha Xikwembu a xi kunguhate hakona eku sunguleni. “Lavo rhula va ta dya ndzhaka ya misava, hakunene va ta kuma ntsako lowu heleleke eku rhuleni lokukulu. Lavo lulama va ta dya ndzhaka ya misava, va ta tshama eka yona hi masiku.”—Pisalema 37:11, 29.
Ehleketa hi ntshembo lowukulu wa malandza ya Xikwembu lowu hlamuseriwaka eBibeleni: “Waswivo! Ntsonga wa Xikwembu wu le vanhwini, xi ta tshama na vona, naswona vona va ta va vanhu va xona. Xikwembu hi xiviri xi ta va na vona. Kutani xi ta sula mihloti hinkwayo ematihlweni ya vona, rifu a ri nge he vi kona, hambi ku ri ku kolola, ni xirilo ni xitlhavi a swi nge he vi kona. Swilo swo sungula swi hundzile.”—Nhlavutelo 21:3, 4.


c: text/html

text:
Tinhlamulo Ta Swivutiso Swa Bibele
Xana vumundzuku byi va khomele yini vanhu?
A swi kanakanisi leswaku vanhu va ta ya mahlweni va endla nhluvuko eka swilo swa sayense. Kambe, xana va ta swi kota ku endla leswaku vanhu va khathalelana? Doo! Namuntlha vanhu emisaveni hinkwayo va tele vutianakanyi ni makwanga. Hambiswiritano, Xikwembu xi tshembisa ku tisa xiyimo lexinene evanhwini.—Hlaya 2 Petro 3:13.
Rito ra Xikwembu ri hlamusela vumundzuku bya misava hinkwayo laha vanhu va nga ta rhandzana. Vanhu va ta sirheleleka naswona a ku nge vi na loyi a nga ta va vavisa.—Hlaya Mikiya 4:3, 4.
Vutianakanyi byi ta herisiwa njhani?
Eku sunguleni Xikwembu xi vumbe munhu a nga ri na vutianakanyi. Kambe leswi munhu wo sungula a hlawuleke ku nga yingisi Xikwembu, swi endle leswaku a nga ha hetiseki. Hina hi tekelele mukhuva lowu wa vutianakanyi. Kambe Xikwembu xi ta tirhisa Yesu leswaku a tlherisela ku hetiseka evanhwini.—Hlaya Varhoma 7:18, 21, 24, 25.
Yesu u file a va nkutsulo kutani a siva ku nga yingisi nga munhu wo sungula naswona sweswo a swi fambisana ni ku rhandza ka Xikwembu. (Varhoma 5:19) Hi ku endla tano, Yesu u endle leswaku swi koteka ku va vanhu va va ni vumundzuku lebyi hlamarisaka laha va nga ta ka va nga ha anakanyi ku endla swilo swo biha.—Hlaya Pisalema 37:9-11.
DYONDZA SWO TALA
Hi Xihi Xikongomelo Xa Xikwembu Hi Misava?
Bibele yi hlamusela xivangelo xo va Xikwembu xi tumbuluxe misava, nkarhi lowu ku xaniseka ku nga ta hela ni leswi vumundzuku byi yi khomeleke swona misava ni lava tshamaka eka yona.
Nkutsulo I Nyiko Ya Nkoka Leyi Humaka Eka Xikwembu
I yini nkutsulo? Xana wu nga ku vuyerisa hi ndlela yihi?

robotstxt: allowed

filter: keep


text:
1Msana ka toneto, Jesu a ti tsimbilela Galileya, a si dhundi kutsimbilela Judheya, ngukuva Vajudha va txi lava ku mu daya. 2Kambe m'buso wa Vajudha wa Midhute wu ti hafuhi. 3Se vanawe va ti khona kwakwe: “Khukha hawa, u txi tsula Judheya kufela ku vagondiswa vako ve wona mithumo yi u yi mahako. 4Ngukusa kha ku na mthu wu a mahako txilo kusisalani, ngako a txi dhunda kuziwa. Ngako u txi maha mithumo yo ngeto, ti kombise ka ditiko.” 5Ngukusa nivona vanawe va ti si kholwi kwakwe. 6Ngu toneto, Jesu a ti khene kwawe: “Mbimo yangu kha yi nzi kuhoka; kasi i di anu, mbimo yanu yi ho otshe masiku. 7Ditiko kha di na ku mi vengela, kambe ani da ni vengela, ngukusa na fakaza ti to mithumo ya dona yi bihile. 8Tsulani anu, m'busoniyo, ngukusa mbimo yangu kha yi nzi kuhetiseka.” 9Kutingako a di va gete timhaketo, a to ti salela Galileya. 10Kambe ngako vanawe va di tsute m'busoni, ene a to tsula a si ti wonekisi, aniko a to tsula kusisalani. 11Se Vajudha va ti mu lava m'busoni, va txi: “A hani ene?” 12Se ku ti ni kukanetisana ka hombe hagari ka dibutho, vamwane va txi khona: “I mthu wa mnene.” Vamwane va txi khona: “Ahim-him, wa kanganyisa vathu.” 13Hambi keto, va ti si wombawombi ngu ngene ha kubasani, ngu kuthava Vajudha. 14Hagari ka m'buso, Jesu a to kwela e ya Dithepeleni, e ya gondisa kona. 15Se Vajudha ve xamala, va txi khona: “Awuwa a zivisa ku txani Mibhalo, kuve kha gonda kani?” 16Jesu a to va xamula a txi khene: “Gondo yangu hi nga yangu, aniko nja wule a nga ni ruma. 17Ngako mthu a txi lava kumaha kuranda ka Txizimu, a na ti ziva ti to gondo yangu yi huma ka Txizimu, mwendo no ti wombela tangu ngu wutumbu. 18Awu a wombawombako ngu ta wutumbu wakwe, a lava kudhumiswa; aniko awu a lavako kudhumiswa ka wule a nga mu ruma, eyo ngene i ku wa ditshuri, kwakwe kha ku nga ho kukanganyisa. 19Ina Mosi kha mi ninga Mlayo kani? Aniko, hambi keto, kha ku nga ni wammweyo, hagari kwanu, a gongako Mlayo. Ngu ku txani, mi lavako ku ni daya?” 20Dibutho di to xamula di txi: “Awe una ni didhimoni. I mani a lavako ku ku daya, kani?” 21Jesu a to va xamula, a txi khene: “Ni mahile mthumo wa wumwewo dwe, se motshenu mi xamala. 22Mosi a mi ningile wukwera (na i singa ti to wukwera wu khatilwe ngu Mosi, aniko wu huma ka vakokwane), se ma yisa wukwerani mthu ngu Sabbata. 23Senikoko, ngako mthu a yiswako wukwerani ngu Sabbata, ti txi maneka i singa kundaka Mlayo wa Mosi, mi ni henyela ngu txani, ngako ni di hanyisile mthu, mmidi wakwe wotshe, ngu Sabbata kani? 24Mi nga lamuleni ngu kuwona khohe dwe, aniko lamulani ngu nzila yo lulama?” 25Vathu vo kari va Jerusalema va txi khona: “Ina hi nga ene wuwa va lavako ku mu daya kani? 26Se ndiyo wa wombawomba ha kubasani, kambe kha va mu anguli txilo. Ina vafumeli vathu va nga va va di ti zivile ngu ditshuri ti to ngene Mesiya apune kani? 27Aniko awuwa, ha ku ziva mu a humako kona, kasi Mesiya kha na mbi ziwa mu a tako ngu kona, mbimo yi a no ta.” 28Konako Jesu a to guleta dipswi e gondisa Dithepeleni, a txi khene: “Ma ni ziva! Ma ku ziva ni mu ni tako ngu kona. Kha na ti tela nipune, aniko awu a nga ni ruma i ditshuri ngu wutumbu wakwe, awu anu mi si mu ziviko. 29Ani na mu ziva, inkusa ni ta ngu kwakwe, ni rumilwe ngu ngene.” 30Se va to lava ku mu ñola, aniko kha ka nga va ni mmweyo a nga mu gwesa, nguko mbimo yakwe yi sa nzi kuhoka. 31Kambe vavangi hagari ka dibutho va to kholwa kwakwe, va txi khona: “Ngako Mesiya a txi ta, ina a na ta maha sixamaliso so pala si si mahwako ngu wuwa, kani?” 32Vafarisi va to engisa ku dibutho di nga txi ngurangura ngu mhaka yakwe: Konako vaphaxeli va hombe ni vafarisi va to ruma mahalamu kuya mu ñola. 33Se Jesu a to khene kwawe: “Ni ngadi ni nanu mbimo ya yidotho, se na tsula ka wu a nga ni ruma. 34Mi na ni lava, kambe kha mi na mbi ni mana, nguko aha ni ku kona, anu kha mi si koti kuta.” 35Ngu kota yeto, Vajudha va to khata kuwotisana, va txi khona: “O lava kuya hani, aku hi no tandeka ku mu mana kani? O lava kuya ka va va nga hangalaka hagari ka Vagriki O lava kuya gondisa Vagriki? 36Di womba txani dipswi di da ku khene: ‘Mi na ni lava, kambe kha mi na mbi ni mana’, ni ku khene: ‘Aha ni ku kona, anu kha mi si koti kuta?’ ” 37Ka ditshiku do gwitisa da M'buso, i ku ditshiku da hombe, Jesu a to khukha a txi ema, a txi gula dipswi a txi khene: “Ngako mthu a di ni ditora, a na te kwangu a ta sela. 38Awule a kholwako kwangu, nga ti Mibhalo yi wombako, ‘minambo ya mati o hanya yi na khulunga, yi txi huma ngu mbiluni kwakwe.’ ” 39Jesu a titi womba tiya, na a txi fanekisa Moya wu va nga txi fanela ku wu amukela avale va ndino kholwa kwakwe; inkusa wona Moya wu ti sa nzi kuta, nga ti Jesu a nga sa nzi kupfaliswa. 40Vavangi hagari ka dibutho, kutingako va di engisile dipswido, va to womba, va txi: “Kha ditshuri, awuwa i Mprofeti.” 41Vamwane va txi khona: “Awuwa i Mesiya.” Aniko vamwane va titi khona: “Ina Mesiya a nga huma ngu Galileya? 42Ina Mibhalo kha yi wombi ti to Mesiya a na huma ka lixaka la Dhavhidha, a txi velekelwa Bhetlehema, didhoropa di Dhavhidha, a nga tumbuluka ka dona, kani?” 43Ngu toneto, diutho di nga abaneka ngu mhaka yakwe. 44Vamwane ka vona va to lava ku mu ñola, kambe ku walo ni mmweyo a nga tsana ku mu gwesa. 45Mahalamu ma to wuya ka vaphaxeli va hombe ni vafarisi, se vona ve va wotisa, va txi khona: “Njani mi nga mbi wuya nayo kani?” 46Mahalamu ma to xamula, ma txi: “Txima kha hi zivi kuwona mthu wo wombisa ku nga wule!” 47Se vafarisi va to xamula, va txi khona: “Kasi nanu mi dyeletwe? 48I mani ka va va hombe ni ka vafarisi, a nga kholwa kwakwe kani? 49Aniko dibutho diya di si ziviko Mlayo, di ruketetwe!” 50Nikodemo, awu a nga nga ya ka Jesu ni wusiku, a to khene kwawe: 51“Ina Mlayo wathu wa lamula mthu, na a si nzi kuengiswa ni kuziwa ti a nga ti maha kani?” 52Vona va to mu xamula va txi khona: “Kasi nawe u huma Galileya kani? Xola, u na wona ti to kha ku na mprofeti wu a tako ngu Galileya.” [ 53Se va to hangalaka, mthu ni mthu e tsula m'tini kwakwe.
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Esaya 36:1-22
36 Kutani hi lembe ra vu-14 ra Hosi Hezekiya, Senakeribi+ hosi ya Asiriya+ a tlhandluka ku ta hlasela miti leyi tiyisiweke ya Yuda, kutani a yi teka.+2 Eku heteleleni hosi ya Asiriya yi rhuma Rabuxake+ ku suka eLakixi+ a ya eYerusalema,+ eka Hosi Hezekiya, a ri ni vandla lerikulu ra nyimpi, kutani a yima a nga fambi empfelelweni+ wa xidziva xa le henhla+ egondzweni lerikulu ra nsimu ya muhlantswi.+3 Hiloko Eliyakimi+ n’wana wa Hilkiya a ta eka yena, loyi a a lawula vandyangu, na Xebina+ lowa matsalana na Yowa+ n’wana wa Asafa+ mutsari wa timhaka.+4 Hikwalaho Rabuxake a ku eka vona: “Ndzi kombela mi byela Hezekiya mi ku, ‘Hosi leyikulu,+ hosi ya Asiriya+ yi te: “Wo va yini ntshembo lowu u tshembeleke eka wona?+5 Wena u te (kambe i rito ra nomu), ‘Ku ni makungu ni matimba ya nyimpi.’+ Kutani i mani loyi u n’wi tshembeke, leswi u ndzi xandzukeleke?+6 Waswivo! U tshembe ku seketeriwa hi rihlanga leri ri pfotlokeke,+ ku nga Egipta,+ leri loko munhu o titshega ha rona, kunene ri nga nghenaka exandleni xakwe ri xi tlhava. Faro+ hosi ya Egipta u tano eka hinkwavo lava n’wi tshembaka.+7 Loko wo ndzi byela u ku, ‘Hi tshembe Yehovha Xikwembu xa hina,’ xana a hi yena loyi tindhawu takwe leti tlakukeke+ ni tialitari takwe swi susiweke hi Hezekiya,+ kasi u byela Yuda na Yerusalema a ku, ‘Mi fanele mi nkhinsama emahlweni ka alitari leyi’?”’+8 Kutani, sweswi ndzi kombela u hlambanya+ eka hosi yanga, hosi ya Asiriya,+ kutani ndzi ku nyika tihanci ta 2 000 ku vona loko u ta swi kota ku kuma vanhu lava nga ta ti gada.+9 Kutani, xana u nga xi tlherisisa ku yini xikandza xa ndhuna-nkulu yin’we ya malandza lamatsongo ya hosi yanga,+ kasi wena, u tshemba Egipta leswaku u kuma makalichi ni vagadi va tihanci?+10 Xana a ndzi pfumeleriwanga hi Yehovha leswaku ndzi ta hlasela tiko leri ndzi ri lovisa? Yehovha a ndzi byela a ku,+ ‘Tlhandluka u hlasela tiko leri, u fanele u ri lovisa.’”+11 Hiloko Eliyakimi+ na Xebina+ na Yowa+ va ku eka Rabuxake:+ “Hi kombela u vulavula ni malandza ya wena hi ririmi ra le Siriya,+ hikuva hi hina hi yingiseke; u nga vulavuli na hina hi ririmi ra Vayuda+ etindleveni ta vanhu lava nga erirhangwini.”+12 Kambe Rabuxake a ku: “Xana hosi yanga yi ndzi rhume ku vula marito lawa eka hosi ya n’wina ni le ka n’wina? Xana a hi le ka vanhu lava tshameke ehenhla ka rirhangu, leswaku va dya thyaka ra vona, va nwa mixixito ya vona swin’we na n’wina?”+13 Hiloko Rabuxake a yima,+ a huwelela hi rito lerikulu hi ririmi ra Vayuda,+ a ku: “Twanani marito ya hosi leyikulu, hosi ya Asiriya.+14 Hosi yi te, ‘Mi nga pfumeli ku xisiwa hi Hezekiya,+ hikuva a nge swi koti ku mi kutsula.+15 Naswona mi nga pfumeli Hezekiya a mi endla mi tshemba Yehovha,+ a ku: “Kunene Yehovha u ta hi kutsula.+ Muti lowu a wu nge nyiketiwi evokweni ra hosi ya Asiriya.”+16 Mi nga n’wi yingisi Hezekiya, hikuva hosi ya Asiriya yi te: “Tinyiketeni eka mina,+ mi ta eka mina kutani un’wana ni un’wana a dya emurhini wakwe wa vhinya ni un’wana ni un’wana a dya enkuweni wakwe,+ un’wana ni un’wana a nwa mati exihlobyeni xakwe,+17 kukondza ndzi fika ndzi mi yisa etikweni leri fanaka ni tiko ra n’wina,+ tiko ra koroni ni vhinyo leyintshwa, tiko ra xinkwa ni masimu ya vhinya;18 leswaku Hezekiya a nga mi yengi,+ a ku, ‘Yehovha u ta hi kutsula.’ Xana swikwembu swa matiko swi ma kutsurile matiko ya swona evokweni ra hosi ya Asiriya?+19 Xana swi kwihi swikwembu swa Hamati+ na Aripadi?+ Xana swi kwihi swikwembu swa Sefaravhayimi?+ Xana swi n’wi kutsurile Samariya evokweni ra mina?+20 Hi swihi exikarhi ka swikwembu hinkwaswo leswi kutsuleke tiko ra swona evokweni+ ra mina lerova Yehovha a nga kutsula Yerusalema evokweni ra mina?”’”+21 Kutani va miyela va nga n’wi hlamuli nchumu,+ hikuva xileriso xa hosi a xi ku: “Mi nga n’wi hlamuli.”+22 Kambe Eliyakimi+ n’wana wa Hilkiya, loyi a a lawula vandyangu,+ na Xebina+ lowa matsalana na Yowa+ n’wana wa Asafa mutsari wa timhaka va ta eka Hezekiya, va handzule tinguvu ta vona hi le xikarhi,+ va n’wi byela marito ya Rabuxake.+


text:
1Eni Pawulo ni Silvano ni Thimoti, hi ngu losa libandla nya vathu va Nungungulu va vbanyago dhoropani ga Tesalonika, na hi patane khu lihaladzo la Nungungulu, Babe wathu ni Jesu Kristo, Pfhumu yathu. 2Hi ngu mi suvelani, khu ga Nungungulu ni Pfhumu Jesu Kristo, mathomo ni gurula. 3I fanelo yathu gu dhumisa Nungungulu gikhati gyatshavbo khu enu, vandruye. Gu ngu yela gu gira kharalo kholu gukhodwa gwanu gu andrile ni lihaladzo lanu li dandrile, eli mu girelanago vatshavbo. 4Ethu hi ngu dzi khusedza khu enu vbakari nya mabandla nya vakhodwa, khu kotani nya gutimisele ni gukhodwa gwanu mu gu yeyedzago vbakari nya sigaradzo, ni gusaniseka mu gu rwadego. 5Isoso sa gu yeyedza gulamula nya lisine ogu Nungungulu a na gu mi sayelago mufumuni waye, khu kotani nya olu mu timiselago sigaradzoni. 6Khu magirelo ya mamowo, vale va mi sanisago, va na hakha ga Nungungulu tsayiso nya lisine. 7Gasi enu mu nga sanisekago gumogo ni ethu, a na hi ninga guhefemula gikhati a na gutago khu ndzadzini Pfhumu Jesu Kristo, gumogo ni sirumwa saye, na tade khu tshivba. 8A nata khu vbakari nya nilo ata tsayisa vale va si khodwigo ga Nungungulu, ni ava va si hakhigo Mahungu nya Yadi ya Pfhumu yathu Jesu Kristo. 9Avo va na mbembiswa va yiswa hwindzo, nyamba wona ni gupwa tshivba ni wudhumo wa Pfhumu. 10A na bani ari litshigu Pfhumu atago guta dhumiswa khu vatshavbo vale a va hathidego, a na wonwa khu vatshavbo va dzumedego gukhodwa. Enu mu hakhide gwadi mahungu yathu. 11Khu guralo, hi ngu lomba ga Nungungulu wathu gikhati gyatshavbo khu enu, gasi a mi phasani gu girani dzifanelo nya guranwe gwanu, a mi ningani tshivba ni masuwo nya gutshambe, ni gu tiyisa gukhodwa gwanu. 12Khu magirelo yoyo, Pfhumu yathu Jesu Kristo, a na dhumiswa khu gu dzi vegisa gwanu, enu nenu mu na dhumiswa khuye, khu wuhigo wa Nungungulu wathu ni wa Pfhumu Jesu Kristo.
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Mintirho 13:1-52
13 EAntiyoka a ku ri ni vaprofeta+ ni vadyondzisi evandlheni ra kwalaho, Barnaba na Samiyoni loyi a a vuriwa Nigere, na Lukiyo+ wa le Kirena, na Manahene loyi a dyondzeke na Heroda mufumi wa muganga, na Sawulo.2 Loko va tirhela+ Yehovha erivaleni ni ku titsona swakudya, moya lowo kwetsima wu ku: “Eka vanhu hinkwavo ndzi hlawuleleni Barnaba na Sawulo+ hikwalaho ka ntirho lowu ndzi va vitaneleke wona.”3 Hiloko va titsona swakudya va tlhela va khongela, va va tlhandleka mavoko+ kutani va va tshika va famba.4 Hikwalaho vavanuna lava, lava rhumiweke hi moya lowo kwetsima, va rhelela va ya eSelukiya, kutani va suka kona va tlutela eKipra.5 Kuteloko va fika eSalami va sungula ku twarisa rito ra Xikwembu emasinagogeni ya Vayuda. Nakambe Yohane+ a a ri mulanguteri wa vona.6 Kuteloko va tsemakanye xihlala hinkwaxo va kondza va ya fika ePafo, va hlangana ni wanuna un’wana, la nga noyi, muprofeta wa mavunwa,+ Muyuda loyi vito rakwe a a ri Bariyesu,7 naswona a a ri ni hosana Sergiyo Pawulosi, wanuna la twisisaka. Loko a vitane Barnaba na Sawulo va ya eka yena, wanuna loyi u lave ku twa rito ra Xikwembu hi mbilu hinkwayo.8 Kambe Elima lowa noyi (entiyisweni, vito rakwe ri hundzuluxeriwa hi ndlela yoleyo) a sungula ku kanetana na vona,+ a lava ku hambukisa hosana eripfumelweni.9 Sawulo, loyi nakambe a nga Pawulo, loko a tala moya lowo kwetsima, a n’wi languta swinene10 kutani a ku: “Wena munhu la teleke mixaka hinkwayo ya vukanganyisi ni mixaka hinkwayo ya manyala, wena n’wana wa Diyavulosi,+ wena nala wa xin’wana ni xin’wana lexi lulameke, xana a wu nge tshiki ku soholota tindlela leti lulameke ta Yehovha?11 Kutani, waswivo, voko ra Yehovha ri le henhla ka wena, naswona u ta fa mahlo, a wu nge ku voni ku voninga ka dyambu ku ringana nkarhi wo karhi.” Hi ku hatlisa hunguva leyikulu ni munyama swi n’wi wela ehenhla, kutani a gugurhuteka a lava vanhu va ku n’wi kongomisa hi voko.+12 Kutani hosana,+ loko yi vona leswi endlekeke, yi va mupfumeri, hikuva a yi hlamarisiwe hi dyondzo ya Yehovha.13 Hiloko vavanuna, swin’we na Pawulo, va teka riendzo ra xikepe ku suka ePafo kutani va fika le Perge ePamfiliya.+ Kambe Yohane+ a hambana na vona a vuyela+ eYerusalema.14 Hambiswiritano, vona va suka ePerge, va fika le Antiyoka ePisidiya, kutani va nghena esinagogeni+ hi siku ra savata, va tshama ehansi.15 Endzhaku ka loko Nawu+ ni marito ya Vaprofeta swi hlayiwile erivaleni, tindhuna leti ungamelaka+ sinagoga ti va rhumela rito, ti ku: “Vavanuna, vamakwerhu, loko mi ri ni rito ro karhi ro khutaza vanhu, ri vuleni.”16 Kutani Pawulo a tlakuka, a koweta+ hi voko, a ku:“Vavanuna, Vaisrayele na n’wina van’wana lava chavaka Xikwembu, twanani.+17 Xikwembu xa vanhu lava va Israyele xi hlawule vatata wa hina, naswona xi tlakuse vanhu volavo enkarhini wa vuluveri bya vona etikweni ra Egipta kutani xi va humesa eka rona hi voko leri tlakukeke.+18 Naswona enkarhini wa kwalomu ka malembe+ ya 40 xi va lehisele mbilu hi mukhuva wa vona emananga.19 Endzhaku ka loko xi lovise matiko ya nkombo etikweni ra Kanana, xi ave tiko ra vona hi vuhlolotwana:+20 hinkwaswo sweswo emalembeni ya kwalomu ka 450.“Naswona endzhaku ka swilo leswi xi va nyike vaavanyisi ku fikela eka Samuwele lowa muprofeta.+21 Kambe ku sukela kwalaho va koxe ku va ni hosi,+ kutani Xikwembu xi va nyike Sawulo n’wana wa Kixi, wanuna wa nyimba ya Benjamini,+ hi malembe ya 40.22 Loko xi n’wi susile,+ xi va vekele Davhida a va hosi,+ loyi xi nyikeleke vumbhoni ha yena xi ku, ‘Ndzi kume Davhida n’wana wa Yese,+ wanuna la amukelekaka embilwini+ ya mina, loyi a nga ta endla swilo hinkwaswo leswi ndzi swi navelaka.’+23 Eka vana+ va munhu loyi hi ku ya hi xitshembiso xa xona, Xikwembu xi tise muponisi+ eIsrayele, Yesu,24 endzhaku ka loko Yohane+ a chumayele erivaleni eka vanhu hinkwavo va Israyele hi nkhuvulo lowu kombisaka ku hundzuka, loko Yena a nga si nghena.+25 Kambe loko Yohane a ri karhi a hetisisa pfhumba rakwe, a a vula a ku, ‘Xana mi ehleketa leswaku ndzi mani? A ndzi yena. Kambe, maswivo, yena wa ta endzhaku ka mina loyi maphaxani ya milenge yakwe swi nga ndzi faneriki ku ma ntshunxa.’+26 “Vavanuna, vamakwerhu, n’wina vana va nyimba ya Abrahama ni van’wana exikarhi ka n’wina lava chavaka Xikwembu, rito ra ku ponisiwa loku ri rhumeriwile eka hina.+27 Hikuva vaaki va Yerusalema ni vafumi va vona a va n’wi tivanga Yena,+ kambe, loko va tirha tanihi vaavanyisi, va hetisise swilo leswi vuriweke hi Vaprofeta,+ ku nga swilo leswi hlayeriwaka ehenhla hi Savata yin’wana ni yin’wana,28 naswona, hambileswi va nga xi kumangiki xivangelo xa rifu,+ va koxe eka Pilato leswaku a dlayiwa.+29 Kuteloko va hetisise swilo hinkwaswo leswi tsariweke malunghana na yena,+ va n’wi hawula emhandzini+ va n’wi veka eka sirha-bako ra xitsundzuxo.+30 Kambe Xikwembu xi n’wi pfuxile eka lava feke;+31 naswona masiku yo tala u vonakile eka lava tlhandlukeke na yena ku suka eGaleliya va ya eYerusalema, lava sweswi va nga timbhoni takwe evanhwini.+32 “Kutani hi mi byela mahungu lamanene malunghana ni xitshembiso lexi endliweke eka vatata wa hina,+33 lexi Xikwembu xi xi hetisiseke hi ku helela eka hina vana va vona hi ku pfuxa Yesu;+ hilaha ku tsariweke hakona eka pisalema ya vumbirhi, ‘U n’wana wa mina, ndzi ve Tata wa wena namuntlha.’+34 Naswona mhaka yoleyo ya leswaku xi n’wi pfuxe eka lava feke leswaku a nga ha vuyeli eku onhakeni, xi yi vule hi ndlela leyi, ‘Ndzi ta mi nyika musa wa rirhandzu wa Davhida lowo tshembeka.’+35 Hikwalaho xi vula ni leswi eka pisalema yin’wana, ‘A wu nge n’wi tshiki mutshembeki wa wena a vona ku onhaka.’+36 Hikuva Davhida,+ hi hala tlhelo, u endle ku rhandza ka Xikwembu loku phofuriweke eka xitukulwana xakwe kutani a etlela eku feni, a latiwa ni vatata wakwe naswona u vone ku onhaka.+37 Hi tlhelo lerin’wana, loyi Xikwembu xi n’wi pfuxeke a nga ku vonanga ku onhaka.+38 “Hikokwalaho swi tiveni, vamakwerhu, leswaku hikwalaho ka Yena ndzivalelo wa swidyoho wa twarisiwa eka n’wina;+39 ni leswaku eka swilo hinkwaswo leswi a mi nga ta vuriwa lava pfumalaka nandzu hi nawu wa Muxe,+ un’wana ni un’wana loyi a kholwaka u vuriwa la pfumalaka nandzu ha Yena.+40 Hikokwalaho tivoneleni leswaku leswi vuriwaka eka Vaprofeta a swi ti ehenhla ka n’wina,41 ‘Wu voneni, n’wina vahlekuri, mi wu hlamala, mi nyamalala, hikuva ndzi endla ntirho emasikwini ya n’wina, ntirho lowu mi nga ta ka mi nga wu kholwi hambiloko munhu a mi rungulela wona hi vuxokoxoko.’”+42 Kuteloko va huma, vanhu va kombela leswaku va byeriwa timhaka leti hi savata+ leyi landzelaka.43 Loko nhlengeletano ya sinagoga yi herile, Vayuda ni vaproselita vo tala lava a va gandzela Xikwembu va landzela Pawulo na Barnaba,+ lava loko va vulavula na vona va va khongoteleke+ leswaku va tshama eka musa lowu nga faneriwiki wa Xikwembu.+44 Hi savata leyi tlhandlamaka vanhu vo tala va muti va hlengeletana va ta yingisa rito ra Yehovha.+45 Loko Vayuda va vona mintshungu, va tala mavondzo+ kutani va sungula ku kaneta hi ku sandza swilo leswi a swi vuriwa hi Pawulo.+46 Kutani, Pawulo na Barnaba va vulavula hi vurhena, va ku: “A swi fanela leswaku rito ra Xikwembu ri vuriwa eka n’wina ku sungula.+ Tanihi leswi mi ri bakanyelaka+ ekule na n’wina ni leswi mi titekaka mi nga faneriwi hi vutomi lebyi nga heriki, maswivo, hi hundzulukela eka va matiko.+47 Entiyisweni, Yehovha u veke xileriso eka hina hi marito lawa, ‘Ndzi ku veke u va ku vonakala ka matiko,+ leswaku u va ndlela yo ponisa ku yisa emakun’wini ya misava.’”+48 Loko va matiko va twa sweswo, va tsaka ni ku vangamisa rito ra Yehovha,+ naswona hinkwavo lava a va ri ni mboyamelo lowunene eka vutomi lebyi nga heriki va ve vapfumeri.+49 Ku tlula kwalaho, rito ra Yehovha ri ya ri hangalasiwa etikweni+ hinkwaro.50 Kambe Vayuda+ va kucetela vavasati lava dumeke lava a va gandzela Xikwembu ni vakulukumba va muti, hiloko va xanisa+ Pawulo na Barnaba kutani va va hlongolela ehandle ka mindzilakano ya vona.51 Vona va va phumunhela ritshuri emilengeni ya vona+ kutani va ya eIkoniya.52 Vadyondzisiwa va ya emahlweni va tala ntsako+ ni moya lowo kwetsima.


text:
Nkatsakanyo Wa Tiko Ra Azerbaijan
Timbhoni ta Yehovha * ti tsarisiwe hi nawu eBaku hi 1999 naswona ti tlhele ti tsarisiwa hi 2002. Eka malembe lama landzeleke, Timbhoni ti kume ntshunxeko wo karhi kambe a ti khomiwa hi voko ra nsimbi, ku katsa ni ku kavanyetiwa ka minhlangano ya tona hi maphorisa ni ku tekeriwa minkandziyiso. Endzhaku ko endla ku cinca eka nawu wa vukhongeri, hulumendhe * yi ale ku tsarisiwa ka Timbhoni hi 2010 hikwalaho ka swivangelo leswi nga tivekiki, leswi endleke leswaku ti nga tiveki ximfumo le Baku
Timbhoni ta Yehovha ta xanisiwa ni ku tlhela ti yirisiwa hikwalaho ka leswi hulumendhe yi lawulaka mintirho ya vukhongeri. Maphorisa ma seche tiyindlu ta Timbhoni ni ku teka swilo swa tona, ku katsa ni Tibibele. Maphorisa ma khotse ni ku tlhela ma xanisa Timbhoni tin’wana hikwalaho ko chumayela van’wana tidyondzo ta tona ta vukhongeri, leswi endleke leswaku ti hakerisiwa mali yo tala. Emadorobeni lawa Timbhoni ti nga pfumeleriwangiki ku tsarisiwa hi nawu, valawuri va vula leswaku mintirho ya tona ya vukhongeri a yi le nawini. Va ti kavanyeta, va ti khotsa ni ku ti hakerisa mali yo tala.
Tanihi leswi ku nga riki na lunghiselelo ro tirha ntirho lowu nga fambisaniki ni nyimpi, vantshwa va Timbhoni va xanisiwa hikwalaho ka leswi ripfalo ra vona ri nga va pfumeleriki ku ya enyimpini. Ku nga xiximiwi ka ntshunxeko wa vukhongeri loku yaka emahlweni, ku katsa ni ku tekiwa ka minkandziyiso, a ku lwisana ni xiboho lexi Azerbaijan yi xi endleke ni Nhlengeletano ya Matiko ya Yuropa. Leswi ntshunxeko wa tona wa vukhongeri a wu nga xiximiwi, Timbhoni ta Yehovha ta le Azerbaijan ti yise swivilelo swa 19 eka Huvo ya Matiko ya Yuropa ya Timfanelo ta Vanhu ku sukela hi 2007 ku ya fikela hi 2014.
^ ndzim. 2 Timbhoni ta Yehovha ta le Azerbaijani
^ ndzim. 2 Komiti ya Tiko leyi tirhanaka ni Ntirho wa Minhlangano ya Vukhongeri


text:
vaaka tiko vaka malamulele vana malunghelo yakuva va kuma vukorhokeri lebyi byi pfapfarhutiweke eka vumbiwa bya tiko rerhu. vukorhokeri kahari ntlhotlho lowu kulu eka vaka tiko vaka malamulele. miganga yaka malamulele yo tala ya yona yile hansi swinenene, loko munhu ata hi patu ro punda maria a jikela eka nkavele xikontiri se swiendla ingaku rina mikova, mati nawona aya kona, vahu vafanele va famba ti kilomitara to hlaya nyana kuya lava mati. leswi loko kuri hava va faneleke vaya rhumisa mimovha kuya vaxavela mati. mapatu yofana na miganaga ya hala ka magona, maxobye, nkovani, makhuvele na mafenya aya fambeki hikwalaho ka ku vaviseka ka mapatu leswi tekelaka va va tisi va vukorhokeri kuta swilangutisa. loko swita ka mitirho, switika ngopfu ku kuma mutsonga waka malamulele ari eka xitulu xale henhla, eswikolweni vadyondisi iva vhenda, hiswona ahi tshameni swinwe kambe hina vaaka tiko hiti lavela masipala lowu nga tahi nyika vukorhokeri. vuxokoxoko bya ti bursary taku ya swikolweni kusuka eka masipala ti kumiwa hiva vhenda tsena. ani tshembhi kuri hiswona leswi mfuma wa namutlha upfumelelanaka na swona. loko ulava swinwana eka masipala ufanekele u hakela mali leyi ringanaka R60 kuya eka masipala. eka ndzawulo yaxikaya nakona loko uya lava swinwana vatapfa vaku byela ku hundela vhenda, mali yakona kasi hoyi cela kunene na. mfumo awu hi langutisi hi mahlo ya mbiri hiku hirinwe awu nge voni swotala
Limpopo Mirror


text:
Twana Hi Ta Goya Ra Le Kwandzasini Leri Swi Tikaka Ku Ri Vona
GOYA ri huma enkeleni wa rona exivindzini xa le kwandzasini nivusiku, kutani ri yima ri rhala-rhala ri tlhela ri yingisela. Hiloko ri sungula ku nyandlamela ri tsemakanya endhawini leyi nga sava.
Hi xitshuketa, goya leri ra tlula ri ya bvanyangeta kondlo leri a ri nga ehleketanga nchumu. Endzhaku ka sweswo, ri ya emahlweni ni ku hlota vusiku hinkwabyo leswaku ri tikhomela swihadyana swo tala. Loko ri khome swo tala ku tlula mpimo, leswi salaka ra swi celela. Ri tlhelela enkeleni wa rona hi matakuxa naswona a swi talanga ku ri vona ninhlikanhi. Xiya swilo swin’wana leswi tsakisaka hi goya leri:
Tindleve ta magoya lawa leti twaka ngopfu ti ma pfuna ku kuma swihadyana leswi ma swi hlotaka, hambiloko swi ri ehansi ka misava
Goya ra matsune ri rilela ehenhla loko ri lava ra nkati. Leswi goya ra nkati ri twaka swinene ri kota ku twa mpfumawulo wolowo ri ri ekule ngopfu
Voya lebyi kumekaka eka marhuva ya goya leri byi endla leswaku ri nga mbombomeli esaveni naswona byi endla leswaku marhuva ya rona ma nga twi ku hisa swinene kumbe ku titimela
Endzeni ka ndleve ya rona ha yin’we ku ni voya byo basa lebyi fumbaneke lebyi ri sirhelelaka eka swiribyana leswi biwaka hi moya
Swa tika ku landzelela marhuva ya goya leri hikuva ma funengetiwe hi voya lebyi endlaka leswaku ku nga vonaki kahle laha ri kandziyeke kona
Goya leri ri nga kota ku hanya hi mati lawa ri ma kumaka eka swihadyana leswi ri swi dlayeke
Sava ra le Kwandzasini ra Kara-Kum ri nga hisa ku fika eka 80 wa tidigri. Minkarhi yin’wana moya wa kona wu titimela wu fika eka -25 wa tidigri


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Hosiya 8:1-14
8 “Enon’wini wa wena—veka nanga!+ Ku ni loyi a taka kukotisa gama+ ku lwa ni yindlu ya Yehovha, hikwalaho ka leswi va tluleke ntwanano wa mina,+ nileswi va tluleke nawu wa mina.+2 Va tshamela ku huwelela eka mina va ku, ‘Oho Xikwembu xanga, hina Israyele, hi ku tivile.’+3 “Israyele u cukumete leswinene.+ Loyi a nga nala a a n’wi hlongorise.+4 Vona va veke tihosi,+ kambe ku nga ri hikwalaho ka mina. Va veke tihosana, kambe mina a ndzi swi tivanga. Va tiendlele swifaniso+ hi silivhere ya vona ni nsuku wa vona, leswaku va dlayiwa emakumu.+5 Rhole ra wena ri cukumetiwile,+ Wena Samariya. Ndzi va hlundzukele ngopfu.+ Xana va ta va ni nandzu ku fikela rini?+6 Hikuva rona ri huma eIsrayele.+ Ri endliwe hi loyi a tivaka ntirho wa mavoko,+ a hi Xikwembu; hikuva rhole ra Samariya ri ta va swiphemu-phemu.+7 “Hikuva va tshamela ku byala mheho, kutani va ta tshovela xidzedze.+ Mahlanga ya mavele ku hava.+ Ku hava hluke leri ri humesaka mapa.+ Loko ko tshuka ku va ni leri ri ma humesaka, vafambi va ta ri mita.+8 “Israyele u fanele a mitiwa.+ Sweswi va fanele va va exikarhi ka matiko,+ ku fana ni xibya lexi nga tsakisiki.+9 Hikuva vona va tlhandlukele eAsiriya,+ ku fana ni mangwa leyi nga yoxe.+ Eka Efrayimi, va thole varhandziwa.+10 Hambileswi va tshamelaka ku va thola exikarhi ka matiko,+ sweswi ndzi ta va hlengeleta; ku ringana nkarhinyana va ta va ni switlhavi leswikulu+ hikwalaho ka ndzhwalo wa hosi ni tihosana.11 “Hikuva Efrayimi u andzise tialitari leswaku a dyoha.+ U ve ni tialitari leswaku a dyoha.+12 Ndzi n’wi tsalele swilo swo tala swa nawu wa mina;+ swi tekiwe tanihi nchumu lowu nga tolovelekangiki.+13 Va hambete va endla xitlhavelo xa nyama xi va nyiko ya mina leyi yi nga switlhavelo,+ va hambete va dya leswi Yehovha a nga swi tsakelangiki.+ Sweswi u ta tsundzuka xihoxo xa vona, a endla leswaku va tihlamulela hikwalaho ka swidyoho swa vona.+ Va hambete va tlhelela aEgipta.+14 Israyele u sungule ku rivala Muendli wakwe,+ a aka titempele;+ loko ku ri Yuda, u engetele miti leyi yi tiyisiweke.+ Kunene ndzi ta rhumela ndzilo emitini ya yena kutani wu ta lovisa swihondzo swo tshama eka swona swa wun’wana ni wun’wana.”+


text:
MAHANYELO NI NTIRHO WA HINA WO CHUMAYELA–XIYIMISO XA MINHLANGANO SEPTEMBER 2016
Swingheniso Leswi Hi Nga Swi Tirhisaka
Swingheniso leswi hi nga swi tirhisaka eka magazini wa Xihondzo xo Rindza ni broxara leyi nge Mahungu Lamanene Lama Humaka Eka Xikwembu! Tiendlele swingheniso swa wena.
LESWI HI SWI DYONDZAKA EBIBELENI
“Famba eNawini Wa Yehovha”
Swi vula yini ku famba enawini wa Yehovha? Mutsari wa Pisalema 119 i xikombiso lexinene eka hina namuntlha.
MAHANYELO YA VAKRESTE
Loko Hi Kuma N’wana eMutini
Ndlela yo angula hi ndlela leyinene ni ku tlhela hi kombisa leswaku hi xixima vatswari.
LESWI HI SWI DYONDZAKA EBIBELENI
“Mpfuno Wa Mina Wu Huma Eka Yehovha”
Pisalema 121 yi tirhisa swigaririmi leswaku yi hlamusela nsirhelelo wa Yehovha.
LESWI HI SWI DYONDZAKA EBIBELENI
Hi Endliwe Hi Ndlela Yo Hlamarisa
Eka Pisalema 139, Davhida u dzunise Yehovha hikwalaho ka ntumbuluko Wakwe lowu hlamarisaka.
MAHANYELO YA VAKRESTE
Papalata Mintlhamu Leyi Loko U Ri Karhi U Fambisa Dyondzo Ya Bibele
Leswaku hi fikelela timbilu ta swichudeni swa Bibele, i yini leswi hi faneleke hi swi papalata?
LESWI HI SWI DYONDZAKA EBIBELENI
“Yehovha Hi Lonkulu Naswona U Fanele A Dzunisiwa Swinene”
Pisalema 145 yi komba ndlela leyi Davhida a titwa ha yona hi ndlela leyi Yehovha a khathalelaka malandza Yakwe yo tshembeka ha yona.
MAHANYELO YA VAKRESTE
Ku Antswisa Vutshila Bya Hina eNsin’wini
—Ku Khutaza Lava Tsakelaka Ku Ta eMinhlanganweni
Lava tsakelaka ni swichudeni swa Bibele va endla nhluvuko swinene loko va sungule ku ta eminhlanganweni.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Esaya 10:1-34
10 Khombo eka lava amukelaka swileriso+ swo biha ni lava va tshamelaka ku tsala, va tsala ku karhateka,2 leswaku va honisa swisiwana loko ku tengiwa nandzu ni ku teka vululami eka vanhu+ va mina lava xanisekaka, leswaku va phanga tinoni, ni ku phanga vana lava nga riki na tatana!+3 Kutani n’wina mi ta endla yini esikwini ro nyikiwa nyingiso+ ni le ku lovisiweni, loko swi ta hi le kule?+ Mi ta balekela eka mani leswaku mi pfuniwa,+ naswona ku vangama+ ka n’wina mi ta ku siya kwihi,4 handle ka leswaku munhu a nkhinsama emahlweni ka vakhotsiwa nileswaku vanhu va hambeta va wela ehansi ka lava va dlayiweke?+ Hikwalaho ka sweswo hinkwaswo, ku hlundzuka ka yena a ku tlhelanga, kambe voko ra yena ra ha tshambulukile.+5 “Aha, Muasiriya,+ nhonga ya ku hlundzuka ka mina,+ ni nkhavi lowu nga evokweni ra vona leswaku va humesa xigwevo xanga!6 Ndzi ta n’wi rhumela ku lwa ni tiko leri gwineheke,+ naswona ndzi ta n’wi nyika xileriso+ lexi yaka ehenhla ka vanhu lava ndzi va hlundzukeleke, leswaku a phanga swo tala ni ku wutla swo tala ni ku ri endla ndhawu yo famba ehenhla ka yona ku fana ni vumba bya le switarateni.+7 Hambiloko a nga ri tano, u ta voyamela kona; hambiloko mbilu yakwe yi nga ri tano, u ta boha makungu, hikuva ku lovisa ku le mbilwini yakwe+ ni ku herisa matiko yo hlaya.+8 Hikuva u ta ku, ‘Xana tihosana ta mina a hi tihosi hi nkarhi lowu fanaka?+9 Xana Kalino+ a nga fani na Karikemixi?+ Xana Hamati+ a nga fani na Aripadi?+ Xana Samariya+ a nga fani na Damaska?+10 Loko voko ra mina se ri fikelele mimfumo ya swikwembu leswi nga pfuniki nchumu, leyi swifaniso swa yona leswi vatliweke swi tlulaka swa le Yerusalema ni swa le Samariya,+11 xana a swi nge endleki leswaku leswi ndzi swi endleke eka Samariya ni le ka swikwembu swa yena leswi nga pfuniki nchumu,+ ndzi ta tlhela ndzi swi endla eka Yerusalema ni le ka swifaniso swakwe swa hava?’+12 “Kutani loko Yehovha a herisa ntirho wakwe hinkwawo eNtshaveni ya Siyoni ni le Yerusalema, ndzi ta kambela mihandzu ya ku tikurisa ka mbilu ka hosi ya Asiriya ni ku tikurisa ka mahlo yakwe yo tlakuka.+13 Hikuva u te, ‘Kunene ndzi ta teka goza hi matimba+ ya voko ra mina ni hi vutlhari bya mina, hikuva ndzi ni ku twisisa; ndzi ta susa mindzilakana ya vanhu,+ ni swilo swa vona leswi hlayisiweke ndzi ta swi phanga hakunene,+ naswona ndzi ta wisa vaaki kukota la nga ni matimba.+14 Ku fana ni loko ku ri xisaka, voko+ ra mina ri ta fikelela xuma+ xa vanhu; ku fana ni loko munhu a hlengeleta mandza lama siyiweke, mina ndzi ta hlengeleta misava hinkwayo, kunene a nge vi kona la kavatelaka timpapa takwe kumbe a pfulaka nomu wakwe kumbe a tsetsesela.’”15 Xana xihloka xi nga tiendla xo antswa eka loyi a tsemaka hi xona, kumbe saha yi titwarisa eka loyi a yi tirhisaka, ku fana ni loko ntsandza wu tshetshelekisa lava va wu tlakuselaka ehenhla, ku fana ni loko nhonga yi n’wi tlakusele ehenhla la nga riki ntsandza?+16 Hikokwalaho Hosi ya ntiyiso, Yehovha wa mavuthu, u ta rhumela vuvabyi lebyi hlakataka eka vanhu vakwe lava nyuheleke,+ naswona ehansi ka ku vangama kakwe ku ta va ni ku hisa loku hisaka ku fana ni ku hisa ka ndzilo.+17 Kutani Ku Vonakala+ ka Israyele ku fanele ku va ndzilo,+ Mukwetsimi wakwe a va langavi;+ ri fanele ku vuvumela ri dya nhova ni swihlahla+ swakwe swa mitwa hi siku rin’we.18 Kutani ku vangama ka khwati rakwe ni ka ntanga wa yena wa mihandzu U ta swi herisa,+ ku suka eka moya-xiviri ku ya fika enyameni, swi ta fana ni ku tsana ka loyi a vabyaka.+19 Kutani mirhi leyin’wana hinkwayo ya khwati rakwe—yi ta endla nhlayo leyi hambi mufana a nga ta kota ku yi tsala.+20 Kunene esikwini rero lava seleke eIsrayele+ ni lava balekeke va yindlu ya Yakobe a va nge he pfuki va tiseketela hi loyi a va baka,+ kunene va ta tiseketela hi Yehovha, Mukwetsimi wa Israyele,+ hi ntiyiso.+21 Ku ta vuya masalela ntsena, masalela ya Yakobe, eka Xikwembu lexi nga ni Matimba.+22 Hikuva hambiloko vanhu va wena, Wena Israyele, vo kotisa swiribyana swa sava ra lwandle,+ ku ta vuya masalela ntsena exikarhi ka vona.+ Ndzoviso+ lowu bohiweke wu ta tala hi ku lulama,+23 hikuva ndzoviso+ ni xiboho lexi tiyeke, Hosi leyi Lawulaka, Yehovha wa mavuthu, u ta swi hetisisa exikarhi ka tiko hinkwaro.+24 Hikokwalaho Hosi leyi Lawulaka,+ Yehovha wa mavuthu, yi te: “N’wina vanhu vanga lava tshamaka eSiyoni,+ mi nga chavi Muasiriya, loyi a a tshamela ku mi ba+ hi nhonga ni loyi a a tshamela ku tlakusa nhonga yakwe ku lwa na n’wina hi ndlela leyi Egipta a endleke ha yona.+25 Hikuva hi nkarhinyana—xigwevo+ ni ku hlundzuka ka mina swi ta hela, endleleni ya vona leyi helaka.+26 Kunene Yehovha wa mavuthu u ta ndzuluta nkharisa+ ehenhla ka yena ku fana ni le ku hluriweni ka Midiyani eribyeni ra Orebe;+ naswona nhonga yakwe yi ta va ehenhla ka lwandle,+ kutani u ta yi tlakusa hi ndlela leyi a endleke ha yona hi Egipta.+27 “Kutani esikwini rero ndzhwalo wakwe wu ta suka ekatleni ra wena,+ ni joko rakwe enhan’wini ya wena,+ kunene joko ri ta tshoveka+ hikwalaho ka mafurha.”28 U tile ehenhla ka Ayi;+ u hundze eMigironi; a veka swilo swakwe eMikimaxi.+29 Va hundze ehlalukweni, Geba+ i ndhawu leyi va nga etlela ka yona nivusiku, Rhama+ u rhurhumerile, Gibiya+ wa Sawulo yena u balekile.30 Bana nkosi, Wena nhwanyana wa Galimi.+ Nyikela nyingiso, Wena Layixa. Wena la xanisekaka, Anathoti!+31 Mademena u balekile. Vaaki va Gebimi a va lava vutumbelo.32 Ka ha ri siku ro yima eNobo.+ U tlakusa a xungeta ntshava ya nhwanyana wa Siyoni, xitsunga xa Yerusalema.+33 Waswivo! Hosi ya ntiyiso, Yehovha wa mavuthu, u phatlulela marhavi hi ku pfotlosa lokukulu;+ kutani lama kuleke ma leha ma tsemiwa, kasi layo tlakuka ma va exiyin’weni xa le hansi.+34 Kutani u dlaye makhwati yo tlhuma hi xitirhisiwa xa nsimbi, naswona Lebanoni u ta wisiwa hi wa matimba.+


text:
NHLOKOMHAKA YA XIFUNENGETO | YESU U HI PONISA EKA YINI?
Lexi Endlaka Hi Lava Ku Ponisiwa
“Munhu la velekiweke hi wansati, u hanya nkarhi wo koma naswona u taleriwe hi ku karhateka. U huma kukota xiluva kutani a khatluriwa, naswona u baleka ku fana ni ndzhuti kutani a nga ha vi kona.”—Yobo 14:1, 2.
Ku sukela eminkarhini ya khale, vanhu a va tshamela ku anakanya hi ndlela leyi va nga ta tshama va ri vantshwa ha yona naswona va tshama va ri ni rihanyo lerinene. Kambe lexi twisaka ku vava hileswaku: Ha fa. Marito ya Yobo lama nga laha henhla lama vuriweke emalembeni lama tlulaka 3 000 lama hundzeke, ma ha ri ntiyiso ninamuntlha.
Ku navela ku hanya hilaha ku nga heriki ku tshama ku ri kona eka vanhu hinkwavo. Bibele yi hi byela leswaku Xikwembu xi veke ku navela ku hanya hilaha ku nga heriki etimbilwini ta hina. (Eklesiasta 3:11) Hikwalaho, xana swa twala eka wena ku va Xikwembu lexi nga ni rirhandzu xi veka ku navela loku nga ta ka ku nga fikeleleki? Loko nhlamulo ya wena yi ri e-e, u tiyisile. Rito ra Xikwembu ri vula leswaku rifu i nala naswona xi tshembisa leswaku ‘ri ta herisiwa.’—1 Vakorinto 15:26.
A swi kanakanisi leswaku rifu i nala. A ku na munhu loyi a hanyeke kahle loyi a nga ri rhandzaka. Loko ku humelela khombo, ha ri balekela hi tifihla kumbe hi tsutsuma. Loko hi vabya, hi lava tindlela ta ku va hi tshunguleka. Hi endla xin’wana ni xin’wana leswaku hi papalata swilo leswi nga ta hi dlaya.
Xana xi kona lexi nga hi endlaka hi tshemba leswaku nala loyi u ta herisiwa? Ina, Yehovha Xikwembu loyi a nga Muvumbi, a nga endlanga vanhu leswaku va hanya malembenyana ivi va fa. Ku fa ka vanhu a ku nga ri xikongomelo xa yena. A a lava leswaku vanhu va hanya hilaha ku nga heriki laha emisaveni naswona xikongomelo xolexo xi ta endleka.—Esaya 55:11.
Hikwalaho, xana rifu ri ta herisiwa njhani? Se i khale vanhu va ringeta hi matimba ku lwa ni rifu, kambe a va humeleli. Ninamuntlha ka ha endliwa matshalatshala. Van’wasayense va endle mirhi yo tlhavela ni mirhi leyi antswisaka mavabyi man’wana. Va kambisise mhaka ya xitekela eka swilo leswi hanyaka. Etindhawini to tala, vanhu hi xiringaniso va hanya malembe yo tala ku tlula malembe ya dzana lama hundzeke. Kambe ku fa a ku heli. Bibele yi vula leswaku “hinkwaswo swi tlhelela entshurini.”—Eklesiasta 3:20.
Lexi tsakisaka hileswaku a hi fanelanga hi tshemba vanhu leswaku va herisa xiphiqo lexi ku nga khale xi ri kona. Yehovha Xikwembu u endle lunghiselelo leswaku hi ponisiwa eku rifu naswona lunghiselelo ra kona i Yesu Kreste.


text:
Nkarhi Wo Famba Wu Fikile eHotela Ya Bossert
Hi November 2012, Timbhoni ta Yehovha ti xavise Hotela ya Bossert. Swilotlelo swi nyikiwe n’wini wa yona lontshwa naswona ku fana ni vaendzi vo tala, Timbhoni ti humile ti famba. Mali leyi hotela leyi yi xavisiweke ha yona yi ta tirhiseriwa ku yisa emahlweni ntirho wa misava hinkwayo wo dyondzisa Bibele wa Timbhoni ta Yehovha.
Timbhoni ti xavise muako lowu wa swithezi swa 14 lowu akiweke hi xitayela xa Italian-Renaissance hileswi vatirhi va le ntsindza wa tona va nga ta suka eBrooklyn le New York kutani va rhurhela emiakweni leyintshwa eWarwick le New York. Ku rhurha koloko ku languteriwe leswaku ku teka malembe yo hlayanyana.
Muako Lowu Nga Ni Matimu Lama Ringanaka Dzana Wa Malembe
Louis Bossert, muxavisi wa timbalelo wa le New York, u ake muako wa Bossert hi 1909. A wu ta va “hotela,” leyi eka yona a ku ta tshama vaaki va nkarhinyana ni va nkarhi hinkwawo. Leswi yi hatleke yi tala, u yi engeterile hi 1914, naswona se a yi lehe hi mpimo lowu lavaka ku yi phindha kambirhi leyo sungula. Hi 1916 ku engeteriwe rhesiturente elwangwini ra yona leri vitaniwaka Lwangu ra Marine.
Hi va-1980, Timbhoni ta Yehovha ti xave muako lowu kutani ti wu pfuxeta leswaku wu fikelela swilaveko swa vatirhi va le ntsindza wa tona lava a va ta tshama kwalaho. Vatirhi va cince swihambukelo swi va tiholo to dyela eka tona naswona rhesiturente ya le lwangwini yi ve holo yo wisela eka yona ya vatshami va kwalaho ni vaendzi va vona.
Ku sukela hi 2010, muako lowu wu rhurhele Timbhoni ta Yehovha leti humaka emisaveni hinkwayo leti teleke ku ta valanga miako leyi nga ntsindza.
N’wini wa wona lontshwa u hlela ku wu pfuxeta kutani a wu endla hotela. Ku cinciwa ka muako wa Bossert wu nga ha vi tifuleti leti nga ni kamara rin’we ro tshama ni xihambukelo kutani wu va hotela ya manyunyu swi ta olova hileswi wu nga exiyin’weni lexinene.
Ku Pfuxeta Muako Wo Saseka Swinene
Loko Timbhoni ta Yehovha ti nga si rhurhela emuakweni wa Bossert, se a wu ri ni malembe wu tshikiwile wu nga khathaleriwi. Makhumbi ya wona yo basa a ma thyakile naswona tikhonisi letikulu leti vatliweke ta terra-cotta ta le handle leti fambaka ehenhla ka muako a ti tshovekile naswona a ti nga ha languteki. Mafasitere ya kona a ma ri ya khale naswona a ma nga wu pfali kahle moya. Matuva hi wona ntsena lawa a ma tshama eLwangwini ra Marine. Kutani ku sunguriwe ntirho lowukulu wo pfuxeta muako lowu. Timbhoni ta Yehovha leti humaka eswifundzheni hinkwaswo swa United States ti nyikele hi nkarhi ni vutshila bya tona entirhweni lowu, lowu hetiweke hi 1991.
Hi nkarhi wa ku pfuxetiwa ka wona, Timbhoni ti basise ni ku lunghisa ribye ra muhuthu ni ra granite leri ku akiweke ha rona ehandle. Ti suse tikhonisi leti vatliweke ti ti siva hi leti fanaka na tona leti endliweke hi fiberglass leyi nga tikiki. Ti hoxe mafasitere lama endliweke hi pulanga ra buraweni.
Ti tlhele ti pfuxeta endzeni ka muako hi ku helela, ti tikarhatela ku lunghisa ndhawu leyi nga ekusuhi ni nyangwa wo nghena, leyi eku sunguleni a yi saseke ngopfu. Leswaku ti lunghisa makhumbi ya mavulu, ti kume maribye wolawo endhawini leyi lawa yo sungula a ma ceriwe eka yona le Italy. Nakambe vatirhi va pfuxete silingi leyi sasekisiweke hi swifaniso swa vumba leswi onhiweke hi mati.
Ku lunghisa tiphuphu letikulu ta nsimbi ta le kusuhi ni nyangwa wo nghena swi ve ntlhontlho lowukulu. Eku sunguleni, tiphuphu teto a ti sasekisiwe hi endlelo ra scagliola, ku nga ndlela yo sindza ya le Italy leyi endleka leswaku nchumu wu languteka onge i mavulu. Hambiswiritano, a ti pendiwe minkarhi yo tala hi khale ka vini va muako lowu. Ku hava ni un’we wa vatirhi volavo va ku tirhandzela loyi a a swi tiva ku sindza hi ndlela ya scagliola. Layiburari ya yunivhesiti leyi nga ekusuhi ni kwalaho yi va nyike buku leyi hlamuselaka tindlela to sindza tiphuphu leswaku ti languteka onge i ta mavulu. Leswi vatirhi lava se a va ri ni rungula rero, va hete mavhiki va ri karhi va lunghisa tiphuphu leswaku ti fana swinene ni le ku sunguleni.
Loko ku pfuxetiwa ka muako lowu ku hetiwile hi 1991, a wu ri exiyin’weni lexinene naswona wu sasekile. Hikwalaho ko xiya matshalatshala lama endliweke, muako wa Bossert wu nyikiwe Sagwadi ya Lucy G. Moses Preservation hikwalaho ka ntirho lowu hlamarisaka wa ku wu pfuxeta.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Nhlavutelo 9:1-21
9 Kutani ntsumi ya vuntlhanu yi yimba mhalamhala+ ya yona. Hiloko ndzi vona nyeleti+ leyi weke hi le tilweni yi wela emisaveni, kutani yi nyikiwa xilotlelo+ xa mugodi wa khele+ ro enta.2 Hiloko yi pfula mugodi wa khele ro enta, musi+ wu tlhandlukela ehandle ka mugodi ku fana ni musi wa khele lerikulu ra ndzilo,+ kavaloko dyambu ri hundzuka ntima,+ na wona moya wu hundzuka, hi musi wa mugodi.3 Kutani ku huma tinjiya+ emusini ti ya emisaveni; kutani ti nyikiwa matimba, matimba yo fana ni lama nga ni swipame+ swa misava.4 Kutani ti byeriwa leswaku ti nga onhi swimila swa misava ni xilo xihi ni xihi xa rihlaza ni murhi wihi ni wihi, kambe ti ya ntsena eka vanhu lava nga riki na mfungho wa Xikwembu emimombyeni ya vona.+5 Kavaloko tinjiya ti nyikiwa mpfumelelo, ku nga ri wa ku va dlaya, kambe wa ku va xanisa+ tin’hweti ta ntlhanu, naswona ku xanisiwa ka vona a ku fana ni nxaniso wa xipame+ loko xi luma munhu.6 Emasikwini wolawo vanhu va ta lava rifu+ kambe a va nge pfuki va ri kumile, naswona va ta navela ku fa kambe rifu ri ta tshamela ku va balekela.7 Naswona xiyimo xa tinjiya a xi fana ni xa tihanci+ leti lungheleke nyimpi; kutani etinhlokweni ta tona a ku ri ni leswi vonakaka wonge i tiharhi to fana ni nsuku, swikandza swa tona a swi fana ni swikandza swa vanhu,+8 kambe a ti ri ni misisi yo fana ni misisi+ ya vavasati. Meno ya tona a ma fana ni ya tinghala;+9 a ti ri ni swisirhelelo swa xifuva+ leswi fanaka ni swisirhelelo swa xifuva swa nsimbi. Mpfumawulo wa timpapa ta tona wu fana ni mpfumawulo wa makalichi+ ya tihanci to tala leti tsutsumelaka enyimpini.+10 Nakambe, ti ni micila ni mindzhombo yo fana ni ya swipame;+ naswona emicileni ya tona ti ni matimba yo vavisa vanhu tin’hweti ta ntlhanu.11 Ti ni hosi, ku nga ntsumi ya khele ro enta.+ Hi Xiheveru vito ra yona yi vuriwa Abadoni, kambe hi Xigriki vito ra yona i Apoliyoni.+12 Khombo rin’we ri hundzile. Waswivo! Ka ha ta makhombo+ man’wanyana mambirhi endzhaku ka swilo leswi.13 Kutani ntsumi+ ya vutsevu yi yimba mhalamhala+ ya yona. Hiloko ndzi twa rito+ rin’wana ri huma etimhondzweni ta alitari+ ya nsuku leyi nga emahlweni ka Xikwembu14 ri byela ntsumi ya vutsevu leyi tameleke mhalamhala, ri ku: “Ntshunxa tintsumi+ ta mune leti bohiweke+ enambyeni lowukulu wa Yufrata.”+15 Kavaloko tintsumi ta mune ti ntshunxiwa, leti a ti lunghekele nkarhi ni siku ni n’hweti ni lembe, leswaku ti dlaya n’we-xa-nharhu xa vanhu.16 Kutani nhlayo ya mavuthu ya vagadi va tihanci a yi ri timiriyadi timbirhi ta timiriyadi: Ndzi twe nhlayo ya vona.17 Kutani leyi i ndlela leyi ndzi ti voneke ha yona tihanci exivonweni, ni lava tshameke ehenhla ka tona: a va ri ni swisirhelelo swa xifuva swo tshwuka-xindzilo ni swa wasi wonge i yakinta ni swa xitshopana xa xivavula; naswona tinhloko ta tihanci a ti fana ni tinhloko ta tinghala,+ emilon’wini ya tona a ku huma ndzilo ni musi ni xivavula.+18 Hi makhombo lamanharhu ku dlawe n’we-xa-nharhu xa vanhu, hi ndzilo ni musi ni xivavula lexi humaka emilon’wini ya tona.19 Hikuva matimba ya tihanci ma le milon’wini ni le micileni ya tona; hikuva micila ya tona yi fana ni tinyoka+ naswona yi ni tinhloko, kutani ti vavisa ha yona.20 Kambe vanhu lavan’wana hinkwavo lava nga dlayiwangiki hi makhombo lawa a va hundzukanga emintirhweni ya mavoko+ ya vona, leswaku va nga gandzeli madimona+ ni swifaniso swa hava swa nsuku ni swa silivhere+ ni swa koporo ni swa ribye ni swa ntsandze, leswi nga voniki, swi nga twiki naswona swi nga fambiki;+21 a va hundzukanga eku dlayeni ka vona hi vomu+ ni le swiendlweni+ swa vona swa vungoma ni le ka vumbhisa bya vona ni le ku yiveni ka vona.


text:
JW LIBRARY
Sungula Ku Tirhisa JW Library—iOS
Ha ku amukela eka JW Library. Progreme leyi yi endleriwe ku dyondza ni ku hlaya Bibele. U nga swi kota ku kuma swiyenge swa progreme leyi hi ku nghena eka mimfungho leyi nga eximatsini xa xikirini.
Bible
Mfungho lowu nge Bible wu na vuhundzuluxeri bya Bibele hi tindzimi to tala. Hlawula buku ya Bibele ni nomboro ya ndzima leswaku u ta kota ku hlaya. Loko u ri karhi u Hlaya, u ta vona tinhlamuselo ta le hansi, swikombo ni vuhundzuluxeri byin’wana exineneni.
Leswaku u lava tsalwa rin’wana, tlhava mfungho lowu nge Bible kutani u tlhelela eka nxaxamelo wa tibuku ta le Bibeleni.
Publications
Mfungho lowu nge Publications wu na minkandziyiso, rungula leri ngo yingiseriwa kunene ni tivhidiyo hi tindzimi to tala. Hlawula nkandziyiso ni xihloko leswaku u ta kota ku hlaya. Loko u ri karhi u Hlaya, u nga hlaya ni matsalwa lama tshahiweke. Hlawula tsalwa leri tshahiweke leswaku ri ta humelela exineneni. Nghena eka linki ya kona leswaku u ta kota ku ri Hlaya.
Leswaku u pfula nkandziyiso wun’wana, tlhava mfungho lowu nge Publications kutani u tlhelela eka nxaxamelo wa minkandziyiso.
Daily Text
Tlhava mfungho lowu nge Daily Text leswaku u ta kota ku hlaya ndzimana ya siku.
Online
Tlhava mfungho lowu nge Online malunghana ni tilinki ta website ya hina ya le nawini.
Get the Latest Features
Tiyiseka leswaku u na JW Library ya sweswi hi ku tshamela ku pfuxeta xitirhisiwa xa wena.
Swi ta va swinene leswaku u va na iOS ya sweswi eka xitirhisiwa xa wena. Nghena eka linki leyi leswaku u kuma leswi engetelekeke: https://support.apple.com/en-us/HT204204.
Loko u swi tsakela, u nga endla leswaku xitirhisiwa xa wena xi tshamela ku tipfuxeta. Nghena eka linki leyi leswaku u kuma leswi engetelekeke: https://support.apple.com/en-us/HT202180.


text:
XALAMUKA! SEPTEMBER 2014
Ndlela Yo Langutana Ni Ntshikilelo Lowu Vangiwaka Hi Ntirho
Ntshikilelo lowu vangiwaka hi ntirho wu nga ku vangela mavabyi. I yini leswi u nga swi endlaka malunghana na wona?
Ta Rivala
Tinhloko-mhaka ti katsa: nawu lowu lavaka leswaku vana va khathalela vatswari lava dyuhaleke, ku xanisiwa ka vavasati ni ku endliwa ka tifeki ta swilo leswi xaviwaka ngopfu.
Ndlela Yo Langutana Ni Ntshikilelo Lowu Vangiwaka Hi Ntirho
Tindlela ta mune leti nga ku pfunaka u ringanisela loko swi ta emhakeni ya ntirho ni ku sivela ntshikilelo.
Xikhongelo
Xana hi fanele hi khongela eka tintsumi kumbe vakwetsimi?
Ndlela Yo Tshika Xikhomela
Ku rivalela munghana wa wena wa vukati loko a ku dyoherile, xana swi vula leswaku u fanele u bakanya xihoxo xakwe kumbe u endla onge a ku na xo biha lexi endlekeke?
Vuvabyi Bya Chukele
—U Nga Tisirhelela Njhani?
Vanhu va kwalomu ka 90 wa tiphesente a va swi tivi leswaku chukele ra miri wa vona ri le henhla.
Tiko Ra Spaniya Ri Hlongola Vamorisco
Mhaka leyi ya va-1600 yi endle leswaku vaaka-tiko va nghena kereke ya Khatoliki.
Swimhondzwana Swa Njiya Leswi Kotaka Ku Twa Hi Ku Hatlisa
Tinjiya leti hahaka hi ntlawa ti swi kotisa ku yini ku papalata ku chayisana?
Swin'wana Leswi Nga Kona Eka Website Leyi
Ndzi Nga Swi Hlamusela Njhani Leswi Ndzi Swi Pfumelaka Malunghana Ni Timhaka Ta Masangu?
Loko vo ku vutisa va ku, ‘Xana a wu si tshama u endla timhaka ta masangu?’ u nga swi kota ku tirhisa Bibele ku hlamusela leswi u swi pfumelaka hi timhaka ta masangu?
Leswi Tintangha Ta Wena Ti Swi Vulaka Hi Ku Va Ni Xinamu
Twana leswi vantshwa va swi vulaka malunghana ni vuyelo bya ku va ni xinamu ni bya ku tirhisa nkarhi wa wena hi vutlharhi.
Xikwembu Xi Rhuma Muxe aEgipta
Muxe na Aroni va kombise xivindzi loko va vulavula na Faro loyi a ri ni matimba. Kopani tidyondzo leti ivi mi burisana hi tona tanihi ndyangu.


text:
KU CHUMAYELA NI KU DYONDZISA EMISAVENI HINKWAYO
Asia Ni Le Middle East
MATIKO 47
VAAKA-TIKO 4 282 178 221
VAHUWELERI 674 011
TIDYONDZO TA BIBELE 672 318
Ku Pfuna Wanuna Loyi A Nga Voniki, Loyi A Nga Twiki Ni Loyi A Nga Kotiki Ku Vulavula
Hi 1999, vandlha leri tirhisaka ririmi ra mavoko eKobe, le Japani, ri twe leswaku ku ni wanuna loyi a nga kotiki ku vulavula loyi a vuriwaka Hirofumi. Loko makwerhu un’wana a ringeta ku endzela Hirofumi, mana wakwe u arile leswaku a n’wi vona. Makwerhu yoloye u n’wi endzele hi ku phindha-phindha, a kombela mana wakwe leswaku a n’wi vona kutani u hetelele a tise Hirofumi enyangweni. Misisi yakwe ni malebvu a swi lehe swi tlhela swi javaringa. A a languteka ku fana ni munhu loyi a heteke malembe a ri karhi a tsendzeleka exihlaleni lexi nga emananga. Xikandza xakwe a xi nga tshukatshuki. Hirofumi a ngo tsandzeka ku vulavula ntsena ni ku twa a nga twi. Makwerhu yoloye u hlamale ngopfu kambe u khome mavoko ya Hirofumi ivi a sungula ku vulavula hi ku tirhisa ririmi ra mavoko. Kambe Hirofumi a nga n’wi angulanga. Hirofumi a hambanisiwe ni vanhu naswona a nga si tshama a vulavula ni munhu ku sukela loko a nga ha voni eka malembe ya khume lama hundzeke loko a ri ni malembe ya 31.
Makwerhu yoloye u tlhele a tlhelela endzhaku ka masiku mambirhi. Mana wa Hirofumi u hlamarile, hikuva a anakanya leswaku makwerhu yoloye a ta tshika ku n’wi endzela endzhaku ka loko a vone xiyimo xa n’wana wakwe. Nakambe makwerhu yoloye u tlhele a kombela mana wakwe leswaku a n’wi pfumelela a n’wi vona kutani u n’wi tise enyangweni. Endzhaku ko heta n’hweti a ri karhi a endzela Hirofumi, kambe a nga n’wi anguli, kutani mana wakwe u byele makwerhu yoloye leswaku a nga ha tikarhati hi ku ta n’wi vona. Nilokoswiritano, makwerhu yoloye u hambete a phikelela. Loko a endza a ya ni makhekhe naswona a endla hinkwaswo leswi a nga swi kotaka ku kombisa leswaku wa khathala. Endzhaku ka loko ku hundze tin’hweti timbirhi Hirofumi a nga n’wi anguli, makwerhu yoloye u vone onge matshalatshala yakwe a ku ri nyuku wa mbyana.
Makwerhu yoloye u endle xiboho xo n’wi endzela ro hetelela. Emahlweni ko va a ya emutini wolowo, u khongele Yehovha a kombela leswaku a n’wi pfuna ku tiva loko a fanele a hambeta a endzela Hirofumi. Loko makwerhu a fika emutini wolowo, u teke mavoko ya Hirofumi kutani a kombetela leswaku ku ni vito ra Xikwembu leri nge Yehovha loyi nkarhi ni nkarhi a langutaka a ri etilweni naswona a twisisaka maxangu yakwe ku tlula munhu un’wana ni un’wana. Yehovha wa khathala hi yena naswona u lava ku n’wi susela gome. Hi yona mhaka un’wana wa Timbhoni ta Yehovha a teke eka yena. Eku sunguleni Hirofumi a a nga anguli; kambe u khome voko ra makwerhu yoloye kutani a xiririka mihloti emarhameni. Hikwalaho ko khumbiwa hi mhaka leyi, makwerhu na yena u xiririke mihloti. Va sungule dyondzo ya Bibele.
Endzhaku ko dyondza malembe ya 11, Hirofumi u sungule ku hlanganyela evandlheni ra kwalaho ematshan’weni yo famba mpfhuka wo leha a ya eka vandlha ra ririmi ra mavoko hilaha a hamba a endla hakona. Ku hava ni un’we evandlheni loyi a a kota ku tirhisa ririmi ra mavoko, kambe endzhaku ka tin’hweti ta 18, vamakwerhu va 22 evandlheni rero se a va dyondze ririmi ra mavoko leswaku va ta kota ku pfuna Hirofumi. Hi January 2012, Hirofumi u nyikele nkulumo yakwe yo sungula eka Xikolo xa Vutirheli bya le Tilweni, laha makwerhu un’wana a yi tolokeke. Hi October ya lembe rero, u ve muhuweleri loyi a nga khuvuriwangiki.
U Dyondza Ni Varindzi
Floren loyi a nga phayona leri tshamaka le Philippine, hi xiringaniso u fambisa tidyondzo ta 25 ta Bibele, laha to tala ta tona ku nga varindzi. Hakanyingi vavanuna lava va tirha nimadyambu—laha van’wana va vona va tirhaka nivusiku. Xisweswo, Floren u fanele a pfumelelana ni swiyimo. U ya endhawini leyi varindzi va tirhaka eka yona kutani a dyondza na vona hi nkarhi wa vona wo wisa kumbe hi nkarhi wun’wana lowunene lowu nga va kavanyetiki entirhweni. U fambisa tidyondzo tin’wana ta Bibele hi awara ya nkombo ku ya fikela hi awara ya 11 nivusiku, kasi tin’wana u ti fambisa hi awara ya ntlhanu ku ya fikela hi awara ya kaye nimixo. Minkarhi yin’wana u hlela ku fika hi nkarhi lowu va cincanaka ku nghena entirhweni. Hi ndlela yoleyo, u kota ku dyondza ni murindzi loyi a lavaka ku nghena entirhweni ni loyi a ha ku chayisaka. Floren u ri: “Hi ku va ni tidyondzo to tala ta Bibele, ndzi ni ntsako lowu ndzi nga si tshamaka ndzi va na wona.” Sweswi van’wana va varindzi lava va va kona eminhlanganweni ya vandlha eHolweni ya Mfumo. Sweswi xin’wana xa swichudeni swa Bibele swa Floren xi khuvuriwile naswona i phayona ra nkarhi hinkwawo.
A Va Tiyimisele Ku Veka Vutomi Bya Vona eKhombyeni
Loko va ri ensin’wini hi siku leri a ku na mpfula le Armenia, vamakwerhu vambirhi va xisati va vone manana un’wana ni n’wana wakwe wa nhwanyana va ri exitarateni kutani va va nyika xiphephana. Vamakwerhu va hlamarile loko va twa manana loyi vito rakwe, ku nga Marusya a vula leswaku yena ni n’wana wakwe Yeva, va hete tiawara timbirhi va ri ehandle laha maxelo ya kona a ma bihile, va ri ni ntshembo wa leswaku va ta hlangana ni Timbhoni ta Yehovha. Ha yini? Loko a ri ekhotsweni, buti wa Marusya u dyondze ntiyiso eka vamakwerhu lava a va pfaleriwe kwalaho hikwalaho ka leswi va aleke ku ya enyimpini. Marusya a a ehleketa leswaku loko a huma ekhotsweni a ta va a tlanyarile ni ku tlhela a va ni madzolonga. Ematshan’weni ya sweswo, u ve munhu wo rhula. Leswi a hambeta a tihlanganisa ni Timbhoni, buti wa Marusya u hambete a endla ku cinca evuton’wini byakwe. Ndlela leyi a a tikhome ha yona, Marusya ni n’wana wakwe a va nga yi twisisi hikuva a va tshamela ku vona marungula lama vulavulaka ku biha hi Timbhoni ta Yehovha eka swifaniso edorobeni ni le ka minongonoko ya thelevhixini. Yeva u te: ‘Malume wa mina i munhu wa kahle swinene. Kutani ha yini ku vuriwa swilo swo tala swo biha hi Timbhoni ta Yehovha?’ Leswi a a tiyimisele ku kuma nhlamulo ya xivutiso xakwe, u byele mana wakwe a ku: “A hi nge pfuki hi tive ntiyiso malunghana ni vanhu lava handle ka loko ho tiyimisela ku hoxa vutomi bya hina ekhombyeni. A hi fambe sweswi hi ya lava Timbhoni ta Yehovha leswaku hi ta kuma tinhlamulo ta swivutiso leswi hi pfilunganyaka.” Sweswo hi swona leswi va swi endleke hi siku leri vamakwerhu va hlanganeke na vona. Endzhaku ka masiku mambirhi, va sungule ku dyondzeriwa Bibele havumbirhi bya vona. Va sungule ku ya eminhlanganweni naswona se va endle nhluvuko laha va fanelekeke ku va vahuweleri lava nga khuvuriwangiki.
Vana Va Tise Timagazini
EAdana, le Turkey, wansati un’wana loyi a langutane ni swiphiqo leswikulu ku katsa ni swa ndyangu loyi a ehleketa ku tisunga u kume timagazini ta hina timbirhi enyangweni wakwe. Swi ti komba onge vana van’wana va le ndhawini yoleyo va rhwalele timagazini teto ehansi kutani va tiveka enyangweni wakwe hikuva a va anakanya leswaku i ta yena. Wansati loyi u tsakisiwe swinene hi timhaka ta vutomi leti nga eka timagazini teto naswona a a navela onge vutomi byakwe byi nga cinca hi ndlela leyi fanaka. Wansati loyi u fonele nomboro ya riqingho leyi tsariweke eka timagazini teto naswona u tihlanganise ni phayona leri tshamaka ekusuhi. Va sungule dyondzo ya Bibele. Wansati loyi u tlangele leswi a a swi dyondza naswona u vule leswaku a a tsakela ku ya eminhlanganweni. Ku kumeke leswaku ndhawu leyi a tshama eka yona a yi ri ekusuhi ni Holo ya Mfumo. Hi ku hatlisa u sungule ku ya eminhlanganweni naswona u hambeta a endla tano.
U Hete Masiku Ya Khume eKhotsweni Kambe A Nga Cincanga Xiboho Xakwe
Bam, loyi a nghena kereke tlhelo phorisa wa le Nepal, u hlangane ni mpatswa lowu nga maphayona yo hlawuleka exitarateni loko a ha ri entirhweni. U tsakisiwe hileswi wu hlamuleke swivutiso swakwe hinkwaswo hi ku tirhisa Bibele. Bam u amukele dyondzo ya Bibele naswona a swi tekanga nkarhi leswaku a sungula ku ya eminhlanganweni. Loko a ri karhi a endla nhluvuko eka dyondzo yakwe, u sungule ku kingindziwa hi ripfalo hikwalaho ka ntirho wakwe, kutani u kombele varhangeri vakwe leswaku a tirha ehofisini, laha a nga ta boheka ku khoma xibamu. Varhangeri vakwe va pfumerile. Hambiswiritano, endzhaku ko ya entsombanweni wa muganga, Bam u tlhele a sungula ku kingindziwa hi ripfalo kutani a endla xiboho xo tshika ntirho wa vuphorisa hi ku helela.
Nsati wa Bam a xi n’wi tsakisanga xiboho lexi, tanihi leswi ntirho wa vuphorisa a wu nga endli ntsena leswaku a xiximiwa hi vanhu kambe a wu tlhela wu n’wi holela kahle, a kuma mimbuyelo yo karhi eka wona naswona a ta kuma mali yo tala ya penceni. Leswaku a n’wi cincisa xiboho xakwe, u n’wi byele leswi: “Loko wo ka u nga tshiki ntirho wa vuphorisa, ndzi ta dyondza Bibele ni Timbhoni ta Yehovha.” Loko pulani yoleyo yi nga tirhanga, u kucetele murhangeri wa maphorisa leswaku a pfalela Bam ekhotsweni hi ku tshemba leswaku u ta cinca xiboho xakwe. Endzhaku ko heta masiku ya khume ekhotsweni, Bam u ve a humesiwa kambe a tiyimisele ku lava ntirho wun’wana. U sungule ku tirha ku rhwala vanhu hi xigolonyana lexi fanaka ni xikanyakanya, leswi a swi ta endla leswaku a heta tiawara to tala a ri edyambyini. Ku nga khathariseki swiphiqo sweswo, a a tsakile. U hambete a endla nhluvuko hi tlhelo ra moya naswona u ve muhuweleri. Loko nkarhi wu ri karhi wu famba, nsati wakwe a nga ha n’wi kaneti ngopfu. Hikwalaho ka musa lowu vamakwerhu va n’wi kombeke wona evandlheni, u sungule ku dyondza Bibele. Bam u hambeta a khathalela ndyangu wakwe hi tlhelo ra nyama naswona sweswi u kuma mali yo tala ku tlula leyi a a yi hola loko a ha ri phorisa. U khuvuriwe eka nhlengeletano leyi khomiweke hi February 2013 naswona sweswi nsati wakwe ni n’wana wakwe wa jaha va ya na yena eminhlanganweni.
A Lava Ku Va Phayona Ra Nkarhinyana
Myeong-hee ku nga makwerhu wa xisati loyi a tshamaka eKorea, u karhatiwa hi nenge hikwalaho ka leswi a lamaleke loko a ha ri ni malembe mambirhi. U hatla a karhala naswona minkarhi yin’wana wa wa. Ku engetela kwalaho, nkarhi ni nkarhi u teriwa hi ku chava naswona u va ni swita-ndzhaku swa mirhi leyi a yi tirhisaka. Myeong-hee swa n’wi tikela ku hefemula naswona u va ni switlhavi leswi vangiwaka hi ntshikilelo ni ku chava. Ku nga khathariseki swiphiqo leswi, Myeong-hee a a lava ku va phayona ra nkarhinyana naswona se u ni malembe mambirhi a ri karhi a phayona. U nkhensa Yehovha hikwalaho ka leswi a n’wi nyikeke matimba leswaku a hetisisa vutirheli byakwe.
“Ndzi Ni Malembe Ya 30 Ndzi Ri Karhi Ndzi Yi Lava!”
Agnes, loyi a nga murhumiwa le Indonesia, a tshamela ku chumayela wansati loyi a a tikile. Wansati loyi a a xavisa matsavu emakete wa kwalaho. A a swi rhandza ku hlaya timagazini ta hina naswona a tiphina hi ku va ni mabulo ya le Bibeleni loko a nga khomekanga ngopfu. Siku rin’wana loko Agnes a ya emakete a endzela wansati yoloye, u kume a nga ri kona. Nuna wakwe u byele Agnes leswaku nsati wakwe wa ha ku kuma n’wana. Agnes u hlele ku n’wi endzela. U fambe ni buku leyi nge Buku Yanga Ya Timhaka Ta Bibele yi phutseriwe tanihi nyiko. Wansati loyi a tsakile a tlhela a hlamala hikwalaho ka leswi Agnes a teke a ta vona yena swin’we ni n’wana, kambe u hlamale no tlurisa loko Agnes a n’wi nyika nyiko. Wansati loyi u phurumule buku, a yi languta a nga tshembi, kutani a ku: “U yi kume kwihi buku leyi? Ndzi ni malembe ya 30 ndzi ri karhi ndzi yi lava! Ndzi yi lave eswitolo hinkwaswo leswi xavisaka tibuku ndzi tlhela ndzi vutisa vanhu hinkwavo. Ku hava loyi a nga na yona kumbe loyi a yi tivaka naswona a ku na buku leyinene leyi fanaka na yona.” Swi ti komba onge loko wansati loyi a ha ri ntsongo, malume wakwe a ri ni buku leyi nge Timhaka Ta Bibele naswona a a rhandza ku yi hlaya. Sweswi wansati loyi u tlhela a yi hlaya naswona n’wana wakwe lonkulu wa nhwanyana na yena wa swi rhandza ku yi hlaya. Havumbirhi bya vona va sungule ku dyondza Bibele.


text:
NHLOKOMHAKA YA XIFUNENGETO | LOKO U FERIWA HI LOYI U N’WI RHANDZAKA
Chavelela Lava Nga Ni Gome
Xana u tshame u titwa u nga pfuni nchumu loko munhu loyi u n’wi toloveleke a ri ni gome ro feriwa hi loyi a a n’wi rhandza? Minkarhi yin’wana hi nga ha kanakana ku vula kumbe ku endla swo karhi kutani hi nga vuli nchumu. Kambe ku ni swin’wana leswi pfunaka leswi hi nga swi endlaka.
Hakanyingi, i swa nkoka leswaku u va kona ni ku vula u ku: “Ndzi twa ku vava hi leswi ku humeleleke.” Eka mindhavuko yo tala, ku angarha munhu kumbe ku n’wi khoma katla i ndlela leyi pfunaka yo kombisa leswaku wa khathala hi yena. Loko munhu loyi a feriweke a lava ku vulavula, n’wi yingise hi ndlela leyi kombisaka ntwelavusiwana. Xa nkoka swinene, endlela ndyangu lowu feriweke mintirho leyi kumbexana wu tsandzekaka ku yi endla, yo fana ni ku sweka, ku khathalela vana hambi ku ri ku pfuneta hi malunghiselelo ya nkosi loko va swi tsakela. Sweswo swi nga pfuna swinene ku tlula ku vula marito yo chavelela.
Hi ku famba ka nkarhi u nga ha susumeteleka ku vulavula hi mufi, kumbexana u vulavula hi timfanelo takwe letinene kumbe mintokoto leyi tsakisaka. Ku vulavurisana ko tano ku nga ha endla leswaku loyi a feriweke a n’wayitela. Hi xikombiso, Pam, loyi a feriweke hi nuna wakwe Ian, malembe ya tsevu lama hundzeke u ri: “Minkarhi yin’wana vanhu va ndzi byela swilo leswinene leswi Ian a swi endleke, leswi a ndzi nga swi tivi naswona swi ndzi endla ndzi tsaka.”
Xiviko xa valavisisi xi vula leswaku vanhu vo tala lava feriweke va pfuniwa ngopfu loko va ha ku feriwa kambe endzhakunyana vanghana va vona va nga ha va rivala, va nga ha va pfuni ivi va khomeka hi mintirho ya vona. Hikwalaho, nkarhi ni nkarhi burisana ni munghana wa wena loyi a feriweke. * Vanhu vo tala lava nga ni gome va swi tsakela sweswo leswaku va nga tshameli ku va ni gome.
Xiya xikombiso xa Kaori nhwanyana wa Mujapani, loyi a ri ni gome ro feriwa hi mana wakwe ivi endzhaku ka tin’hweti ta 15 a feriwa hi sesi wakwe. Lexi tsakisaka, u ye emahlweni a kuma nseketelo eka vanghana vakwe vo tshembeka. Un’wana wa vona loyi a vuriwaka Ritsuko loyi a nga nkulu ngopfu eka Kaori, u kombele ku va munghana wakwe lonkulu. Kaori u ri: “Ku vula ntiyiso a swi ndzi tsakisanga sweswo. A ndzi nga swi lavi leswaku munhu un’wana a tiendla mana wa mina hikuva a ndzi ehleketa leswaku a nga kona loyi a nga swi kotaka. Hambiswititano, ndlela leyi Manana Ritsuko a ndzi khomeke ha yona yi endle leswaku ndzi tolovelana na yena swinene. Vhiki ni vhiki, a hi famba swin’we eka ntirho wo chumayela hi tlhela hi ya eminhlanganweni ya Vukreste. Minkarhi yo tala a ndzi rhamba leswaku ndzi ya nwa tiya na yena, a a ndzi tisela swakudya a tlhela a ndzi tsalela mapapila ni makhadi. Langutelo lerinene ra Manana Ritsuko ri ndzi khumbe swinene.”
Se ku hundze malembe ya 12 mana wa Kaori a file naswona namuntlha yena ni nuna wakwe i vachumayeri va nkarhi hinkwawo. Kaori u ri: “Manana Ritsuko u ya emahlweni a kombisa leswaku wa khathala hi mina. Loko ndzi ri ekaya ndza n’wi endzela nkarhi ni nkarhi naswona ndza tiphina hi xinakulobye lexi khutazaka na yena.”
Xikombiso xin’wana i xa Poli, loyi a nga Mbhoni ya Yehovha eCyprus, loyi a pfunekeke hi ku seketeriwa nkarhi ni nkarhi. Poli a ri ni nuna loyi a ri ni musa loyi a a vuriwa Sozos, loyi tanihi murisi la nga Mukreste a a veka xikombiso lexinene hi ku rhamba vana lava nga riki na vatswari ni tinoni ekaya ra vona leswaku va tiphina hi swakudya ni xinakulobye. (Yakobo 1:27) Lexi twisaka ku vava, loko a ri ni malembe ya 53, Sozos u dlayiwe hi tshumba ra le byongweni. Poli u ri: “Ndzi feriwe hi nuna wa mina loyi hi tshameke swin’we malembe ya 33.”
Endzhaku ka nkosi, Poli na Daniel n’wana wakwe wa jaha, loyi a nga ni malembe ya 15 va rhurhele eCanada. Kwalaho va sungule ku hlanganyela ni vandlha ra Timbhoni ta Yehovha. Poli u ri: “Vanghana va le vandlheni lerintshwa a va nga tivi nchumu hi vutomi bya hina bya khale ni swiyimo swo tika leswi hi langutaneke na swona. Kambe sweswo a swi va sivelanga leswaku va hi tshinelela ni ku hi chavelela hi marito ya vona ya musa ni ku hi pfuna. Hakunene mpfuno wa vona a wu ri wa nkoka swinene hi nkarhi wolowo tanihi leswi n’wananga a a lava tatana wakwe! Lava rhangelaka evandlheni va kombise leswaku va khathala swinene hi Daniel. Un’wana eka vona a a rhamba Daniel loko a ri karhi a tiphina hi xinakulobye ni vanghana vakwe kumbe loko a ya tlanga bolo na vona.” Sweswi, Poli ni n’wana wakwe se swi va fambela kahle.
Entiyisweni, ku ni tindlela to tala leti hi nga pfunaka van’wana ha tona swin’we ni ku chavelela lava nga ni gome. Bibele yi tlhela yi hi chavelela hi ku hi nyika ntshembo lowu tsakisaka hi vumundzuku.
^ ndzim. 6 Van’wana va funghe masiku lawa rifu ri humeleleke ha wona eka tikhalendara ta vona tanihi xitsundzuxo, leswaku va kota ku chavelela lava feriweke hi nkarhi lowu va lavaka ku chaveleriwa swinene, loko masiku wolawo ma tshinela.


text:
I Yini Ku Rivalela?
Nhlamulo ya Bibele
Ku rivalela swi vula ku rivala hi swilo leswi nga riki kahle leswi munhu un’wana a ku endleleke swona. Rito ra Xigriki leri hundzuluxeriweke eBibeleni ri va “ku rivalela” hi ku kongoma ri vula “ku swi tshika swi hundza” ku fana ni loko munhu a nga lavi ku hakeriwa xikweleti. Yesu u tirhise xifananiso lexi loko a dyondzisa vadyondzisiwa vakwe ku khongela, u te: “U hi rivalela swidyoho swa hina, hikuva na hina ha va rivalela hinkwavo lava nga ni nandzu eka hina.” (Luka 11:4) Hilaha ku fanaka, eka xifaniso xakwe xa hlonga leri nga riki na ntwelavusiwana Yesu u fanise ku rivalela ni ku sula xikweleti.
Hi rivalela van’wana loko hi tshika xikhomela ni ku papalata ku rihisa loko hi lahlekeriwile kumbe ku vavisiwa hi swin’wana. Bibele yi dyondzisa leswaku rirhandzu leri nga riki na vutianakanyi i ku rivalela hi mbilu hinkwayo hikuva rirhandzu “a ri hlayisi mhaka yo biha.”
Leswi ku rivalela swi nga vuliki swona
Ku pfumelelana ni leswi nga riki kahle leswi u endliweke swona. Kahlekahle Bibele yi sola vanhu lava tekaka swiendlo swo biha swi ri leswinene.
—Esaya 5:20.
Ku endla onge a wu dyoheriwanga. Xikwembu xi rivalele Hosi Davhida swidyoho leswikulu leswi a swi endleke kambe a xi n’wi sirhelelanga eka vuyelo bya swona. Xikwembu xi endle leswaku swidyoho swa yena swi tsariwa leswaku swi ta hi dyondzisa namuntlha.
—2 Samuwele 12:9-13.
Ku pfumelela van’wana leswaku va tlanga hi wena. Hi xikombiso, a hi nge u lombe munhu wo karhi mali, kambe a yi dya vusopfa kutani a nga vuyisi hilaha a tshembiseke hakona. Wa tisola swinene naswona u kombela leswaku u n’wi rivalela. U nga ha hlawula ku n’wi rivalela hi mbilu hinkwayo, u tshika ku tshamela ku n’wi tsundzuxa hi mhaka yoleyo kumbexana u sula xikweleti xexo hi ku helela. Kumbexana u nga ha hlawula ku nga ha n’wi lombi.
—Pisalema 37:21; Swivuriso 14:15; 22:3; Vagalatiya 6:7.
Ku rivalela handle ka xivangelo lexi twalaka. Xikwembu a xi va rivaleli lava dyohaka hi vomu, lava alaka ku pfumela swidyoho swa vona, lava nga hundzukiki ni ku kombela ku rivaleriwa eka lava va va twiseke ku vava. (Swivuriso 28:13; Mintirho 26:20; Vaheveru 10:26) Vanhu vo tano lava nga hundzukiki va va valala va Xikwembu naswona a xi langutelanga leswaku hi va rivalela hikuva na xona a xi va rivalelanga.
—Pisalema 139:21, 22.
Ku vuriwa yini loko munhu wo karhi a ku khome hi ndlela yo biha naswona a ala ku kombela ku rivaleriwa? Bibele yi ri: “Tshika ku hlundzuka, siya vukarhi.” (Pisalema 37:8) U nga papalata ku hlundzuka loko u dyoheriwile. Tiyiseka leswaku Xikwembu hi xona xi nga ta rihisela. (Vaheveru 10:30, 31) Nakambe u nga chaveleleka ku tiva leswaku Xikwembu xi ta tisa nkarhi lowu eka wona hi nga ta ka hi nga ha twi ku vava.
—Esaya 65:17; Nhlavutelo 21:4.
Ku rivalela swilo leswi nga riki nchumu. Minkarhi yin’wana, ematshan’weni yo lava leswaku munhu un’wana a ta kombela ku rivaleriwa hileswi hi vonaka onge u hi dyoherile, hi fanele hi pfumela leswaku kahlekahle a nga hi dyohelanga. Bibele yi ri: “U nga hatliseli ku hlundzukisiwa emoyeni wa wena, hikuva ku khunguvanyisiwa ku tshama exifuveni xa swihunguki.”
—Eklesiasta 7:9.
Leswi katsekaka loko u rivalela munhu un’wana
Tsundzuka leswi ku rivalela swi katsaka swona. A wu pfumelelani ni xihoxo lexi u endleriweke xona onge hiloko xi nga kalanga xi endleka kambe wo swi tshika swi hundza.
Xiya vuyelo byo rivalela. Ku papalata ku hlundzuka ni xikhomela swi nga pfuna leswaku u ehlisa moya, u antswisa rihanyo ra wena ni ku engetela ntsako wa wena. (Swivuriso 14:30; Matewu 5:9) Xa nkoka ngopfu, ku rivalela van’wana swi endla leswaku Xikwembu na xona xi ku rivalela swidyoho swa wena.
—Matewu 6:14, 15.
Vana ni ntwelavusiwana. Hinkwerhu ka hina a hi hetisekanga. (Yakobo 3:2) Hi fanele hi rivalela van’wana tanihi leswi na hina hi lavaka ku rivaleriwa.
—Matewu 7:12.
Anakanyela. Loko hi vilerisiwa hi mhaka yo karhi, hi nga dyondza xitsundzuxo xa le Bibeleni lexi nge: “Hambetani mi lehiselana mbilu.”
—Vakolosa 3:13.
Hatla u teka goza. Tikarhatele ku hatla u rivalela ematshan’weni yo hlundzuka.
—Vaefesa 4:26, 27.
DYONDZA SWO TALA
Ndlela Yo Rivalela
Ha yini swi nga ha tikaka swinene ku rivalela? Vona ndlela leyi ndzayo ya Bibele yi nga pfunaka ha yona.


text:
Xikongometo xa hina
Mateu, 19:14 kambe Yesu a ku: tisani swilhange, mi nga swi siveleni e kuta kamina, hikuva nfumu wa matilo wa lava fanaka na swona.
Bibele ya la vatsongo yi kona leswaku swilhangi swi tiva Yesu hi ku pakela ka switori swa bibele leswi kombisiweke ni swigwa swinwana swa ku pfuneta swa muxaka yo hambana hambana ni mayendlelo yo hambana hambana, ku patsa ni network ya misava ya ma computadori, ma celulari/PDA, swibukwani swa ku printiwa ni mabuku ya tikori hi lirimi linwana na linwana le li vulavuliwaka hi swilhange. unwana na unwana loku swi koteka, switori leswi swa bibele swi fanela ku phakeliwa hi mahala ka 1.8 wa mabilioni ya swilhange swa misava.
Switori swa ku printiwa hi mahala!
Muphakeli wa swi bukwani swa evangeli swoswi a printa a tlela a rumela switori swinwani swa lisima swa Bibele ya la vatsongo – ya tikori matlelu hinkwawu- hi mahala.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Levhitika 24:1-23
24 Yehovha a ya emahlweni a byela Muxe a ku:2 “Lerisa vana va Israyele leswaku va ku kumela mafurha ya mutlhwari ya rivoni,+ yo tenga, lama khuvutiweke, leswaku ma ta lumeka rivoni nkarhi hinkwawo.+3 Aroni u ta ri lulamisa ehandle ka nguvu leyi sirhelelaka ya Vumbhoni entsongeni wa nhlangano, ku sukela nimadyambu ku fika nimixo emahlweni ka Yehovha nkarhi hinkwawo. I nawu wa hilaha ku nga riki na makumu eswitukulwaneni swa n’wina.4 Ehenhla ka xo tlhoma rivoni+ xa nsuku wo tenga, u fanele a tlhoma timboni+ hi ku landzelelana ka tona emahlweni ka Yehovha nkarhi hinkwawo.+5 “U fanele u teka mapa lama silekeke kahle kutani u baka swinkwa swa 12 leswi vumbekeke ku fana ni swingwavila. Xinkwa xin’wana ni xin’wana lexi vumbekeke ku fana ni xingwavila xi ta va ni mimpimo yimbirhi ya vukhume ya mpimo wa efa.6 Kutani u fanele u swi veka emahlweni ka Yehovha+ hi mintlawa yimbirhi leyi tlhandlakaneke, tsevu eka ntlawa,+ ehenhla ka tafula leri endliweke hi nsuku wo tenga.7 Kutani u fanele u chela murhi wa risuna wo tenga ehenhla ka ntlawa ha wun’we, wu ta va xinkwa xa xitsundzuxo,+ gandzelo leri endleriweke Yehovha hi ndzilo.8 U ta ri lulamisa emahlweni ka Yehovha nkarhi hinkwawo+ hi ku landzelelana ka masiku ya tisavata. I ntwanano wa hilaha ku nga riki na makumu ni vana va Israyele.9 Kutani ri fanele ri va ra Aroni ni vana vakwe,+ naswona va fanele va ri dyela endhawini yo kwetsima+ hikuva i nchumu wo kwetsima ngopfu eka yena lowu humaka egandzelweni leri endleriweke Yehovha hi ndzilo tanihi xileriso xa hilaha ku nga riki na makumu.”10 Kutani n’wana wa wansati wa Muisrayele, loyi, hambiswiritano, a a ri n’wana wa wanuna+ wa Muegipta, a ya nghena exikarhi ka vana va Israyele, hiloko n’wana wa wansati wa Muisrayele ni wanuna wa Muisrayele va lwa+ enxaxeni.11 Kutani n’wana wa wansati wa Muisrayele a rhukana Vito+ ni ku ri rhuketela.+ Hiloko va n’wi tisa eka Muxe.+ Kasi vito ra mana wakwe a ku ri Xelomiti, n’wana wa Dibri wa nyimba ya Dani.12 Kutani va n’wi nghenisa ekhotsweni+ kukondza ku twarisiwa kahle eka vona hi ku ya hi marito ya Yehovha.+13 Yehovha a ya emahlweni a byela Muxe a ku:14 “Munhu la rhuketeleke n’wi humesele ehandle ka nxaxa;+ kutani hinkwavo lava n’wi tweke va fanele va veka mavoko+ ehenhla ka nhloko yakwe, ntshungu hinkwawo wu fanele wu n’wi khandla hi maribye.+15 Kutani u ta byela vana va Israyele u ku, ‘Loko munhu o tshuka a rhuketela Xikwembu xakwe, u fanele a hlamula hikwalaho ka xidyoho xakwe.16 Hikwalaho loyi a rhukanaka vito ra Yehovha u ta dlayiwa hakunene.+ Nhlengeletano hinkwayo yi ta n’wi khandla hi maribye hakunene. Muluveri swin’we ni munhu la tumbulukeke kwalaho u ta dlayiwa hikwalaho ka leswi a rhukaneke Vito.+17 “‘Kutani loko munhu o tshuka a ba moya-xiviri wihi ni wihi wa munhu a wu dlaya, u ta dlayiwa hakunene.+18 Loyi a baka moya-xiviri wa xifuwo a wu dlaya u ta wu riha, moya-xiviri hi moya-xiviri.+19 Loko munhu o tshuka a lamata nakulobye, kutani hilaha a endleke hakona, swi ta endliwa hakona eka yena.+20 Ku tshoveka hi ku tshoveka, tihlo hi tihlo, tino hi tino; muxaka lowu fanaka wa ku lamatiwa loku a nga ku vangaka eka munhu, u ta endliwa kona.+21 Kutani loyi a baka xiharhi+ a xi dlaya u fanele a xi riha,+ kambe loyi a baka munhu a n’wi dlaya u fanele a dlayiwa.+22 “‘Ku ta tirha xiboho xin’we xa vuavanyisi eka n’wina. Muluveri u ta fana ni munhu la tumbulukeke+ kwalaho, hikuva hi mina Yehovha Xikwembu+ xa n’wina.’”23 Endzhaku ka sweswo Muxe a vulavula ni vana va Israyele kutani va n’wi humesela ehandle ka nxaxa munhu la rhuketeleke, hiloko va n’wi khandla hi maribye.+ Xisweswo vana va Israyele va endla hilaha Yehovha a leriseke Muxe hakona.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Swivuriso 23:1-35
23 Loko wo tshuka u tshama ehansi u dya ni hosi, u fanele u swi xiyisisa kahle leswi nga emahlweni ka wena,+2 naswona u fanele u veka mukwana enkolweni wa wena loko u ri ni moya-xiviri lowu navelaka ngopfu.+3 U nga wu naveli mpandzwa wa yona, tanihi leswi wu nga swakudya swa mavunwa.+4 U nga tirhi hi matimba leswaku u kuma rifuwo.+ Tshika ku twisisa ka wena.+5 Xana u endle leswaku mahlo ya wena ma ri languta, loko ku nga ri na nchumu?+ Handle ko kanakana ri ta tiendlela timpapa ku fana ni ta gama kutani ri haha ri ya ematilweni.+6 U nga swi dyi swakudya swa munhu wa tihlo leri tsonanaka,+ hambi ku ri ku navela mpandzwa wakwe wo nandziha.+7 Hikuva u fana ni munhu la pimeke endzeni ka moya-xiviri wakwe.+ “Dyana u tlhela u nwa,” u ku byela tano, kambe mbilu yakwe a yi kona eka wena.+8 Xiphemu xa wena lexi u xi dyeke, u ta xi hlanta, naswona u ta va u tlange hi marito ya wena yo tsakisa.+9 U nga vulavuleli etindleveni ta xihunguki,+ hikuva xi ta ma langutela ehansi marito ya wena ya vutlhari.+10 U nga wu tlhentlhisi ndzilakana lowu vekiweke khale swinene,+ naswona u nga ngheni ensin’wini ya vana lava nga riki na tatana.+11 Hikuva Mukutsuri wa vona u ni matimba; yena u ta va yimelela eka wena.+12 Tisa mbilu ya wena endzayweni ni ndleve ya wena emaritweni ya vutivi.+13 U nga tshiki ku nyika mufana ndzayo.+ Loko wo tshuka u n’wi ba hi nkhavi, a nge fi.14 U fanele u n’wi ba hi nkhavi, leswaku u kutsula moya-xiviri wakwe eSheol.+15 N’wananga, loko mbilu ya wena yi tlharihile,+ mbilu ya mina yi ta tsaka.+16 Naswona tinso ta mina ti ta khana loko milomu ya wena yi vulavula leswi lulameke.+17 Mbilu ya wena yi nga tshuki yi vondzoka vadyohi,+ kambe chava Yehovha siku hinkwaro.+18 Hikuva emhakeni yoleyo ku ta va ni vumundzuku,+ ni ntshembo wa wena a wu nge hetiwi.+19 Wena n’wananga, yingisa kutani u tlhariha, kutani u kongomisa mbilu ya wena endleleni.+20 U nga vi exikarhi ka lava va nwaka ngopfu vhinyo,+ exikarhi ka lava va dyaka nyama hi makolo.+21 Hikuva xidakwa ni munhu wa makolo va ta va ni vusiwana,+ naswona ku khudzehela ku ta ambexa munhu yoloye hi switlakati.+22 Yingisa tata wa wena la ku velekeke,+ naswona u nga n’wi languteli ehansi mana wa wena hileswi a kuleke.+23 Xava ntiyiso,+ u nga wu xavisi—vutlhari, ndzayo ni ku twisisa.+24 Tata wa la lulameke u ta tsaka hakunene;+ loyi a vaka tata wa la tlhariheke u ta tsaka.+25 Tata wa wena ni mana wa wena va ta tsaka, ni loyi a ku velekeke u ta tsaka.+26 N’wananga, ndzi nyike mbilu ya wena, naswona onge mahlo ya wena ma nga tsakela tindlela ta mina.+27 Hikuva nghwavava i mugodi wo enta+ ni wansati wumbe i xihlovo xo khuma.28 Hakunene yena, wa tumbelela+ ku fana ni xigevenga; naswona u engetela vaxengi exikarhi ka vavanuna.+29 I vamani lava nga ni khombo? I vamani lava vilelaka? I vamani lava nga ni timholovo?+ I vamani lava karhatekeke? I vamani lava nga ni timbanga ku nga ri na xivangelo? I vamani lava nga voniki kahle?30 Hi lava va tshamaka nkarhi wo leha ni vhinyo,+ lava va fikaka leswaku va ta lavisisa vhinyo leyi pfanganisiweke.+31 U nga yi languti vhinyo loko yi ri yo tshwuka, loko yi humesa swimbyaru-mbyaru exinwelweni, loko yi rhelela.32 Eku heteleleni yi luma ku fana ni nyoka,+ naswona yi humesa vuxungu ku fana ni mhiri.+33 Mahlo ya wena ma ta vona swilo leswi nga tolovelekangiki, ni mbilu ya wena yi ta vulavula swilo leswi humeke endleleni.+34 Kunene u ta fana ni la etleleke exikarhi ka lwandle, ku fana ni la etleleke ehenhla ka xihondzo xa ngalava.+35 “Va ndzi bile, kambe a ndzi vabyanga; va ndzi makarile, kambe a ndzi swi tivanga. Xana ndzi ta pfuka rini?+ Ndzi ta tlhela ndzi lava yin’wana.”+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Risimu Ra Solomoni 6:1-13
6 “Xana murhandziwa wa wena u ye kwihi, Wena la sasekeke ngopfu exikarhi ka vavasati?+ Xana murhandziwa wa wena u hundzulukele kwihi, leswaku hi ta ku lavisa yena?”2 “Murhandziwa wanga u rhelele entangeni wakwe,+ emintangeni ya mirhi yo nun’hwela,+ leswaku a ya risa+ exikarhi ka mintanga, ni ku kha makhon’wa.3 Ndzi wa murhandziwa wanga, ni murhandziwa wanga i wa mina.+ U risa+ exikarhi ka makhon’wa.”4 “U sasekile, Wena nhwanyana la nga nakulorhi,+ ku fana ni Muti wo Tsakisa,+ u languteka ku fana na Yerusalema,+ u xiximeka ku fana ni mavuthu+ lama hlengeletaneke emijekweni.+5 Susa mahlo+ ya wena eka mina, hikuva ma ndzi chavisile. Misisi ya wena yi fana ni ntlhambi wa timbuti leti a ti tlula-tlula ti rhelela ku suka eGiliyadi.+6 Meno ya wena ma fana ni ntlhambi wa tinyimpfu lowu vuyaka eku hlambisiweni, hinkwato ka tona ti tswalaka mahahla, ku nga riki na yin’we eka tona leyi holoteke.+7 Xivandla xa wena lexi nga exikarhi ka mahlo ni tindleve ta wena xi fana ni xiphemu xa grenada enturhwini wa wena.+8 Ku nga ha va ni tihosi ta xisati ta 60 ni vasati lavatsongo va 80 ni vanhwanyana lava nga hlayekiki.+9 Ku ni un’we la nga tuva+ ra mina, la pfumalaka xisandzu wa mina.+ Ku ni un’we la nga wa mana wakwe. Hi loyi a tengeke eka loyi a n’wi velekeke. Vanhwanyana va n’wi vonile, kutani va n’wi vula la tsakeke; tihosi ta xisati ni vasati lavatsongo va n’wi dzunisile,+10 ‘I mani wansati+ loyi la langutaka ehansi ku fana ni vurhonga,+ la sasekeke ku fana ni n’weti lowu thwaseke,+ la tengeke ku fana ni dyambu leri vangamaka,+ la xiximekaka ku fana ni mavuthu lama hlengeletaneke emijekweni?’”+11 “Ndzi rhelele ndzi ya entangeni+ wa mirhi ya timanga, ku vona swihluke enkoveni,+ ku vona loko murhi wa vhinya wu hlukile, kumbe loko mirhi ya grenada yi hlukile.+12 Ndzi nga si swi tiva, moya-xiviri wa mina a wu ndzi veke emakalichini ya vanhu lava swi rhandzaka.”13 “Vuya, vuya, Wena Muxulami! Vuya, vuya, leswaku hi ku vona!”+“Xana mi vona yini eka Muxulami?”+“Nchumu lowu fanaka ni ncino wa mixaxa yimbirhi!”


text:
Wa Tsundzuka Xana?
Xana u yi hlaye hi vukheta minkandziyiso ya sweswinyana ya Xihondzo xo Rindza? A hi vone loko u nga swi kota ku hlamula swivutiso leswi landzelaka:
I yini ku vhumbha vumundzuku hi ku tirhisa Bibele, naswona Vakreste va fanele va swi languta njhani?
I ku pfula Bibele eka tluka rin’wana ni rin’wana kutani u hlaya ndzimana leyi mahlo ya wena ma yi vonaka ku sungula hi ntshembo wa leswaku marito wolawo ma ta nyika munhu mpfuno lowu a wu lavaka. Vakreste va ntiyiso a va lavi ku endla mihlolo. Ku ri na sweswo, va dyondza Bibele leswaku va ta kuma vutivi lebyi kongomeke ni nkongomiso wa Xikwembu.
I yini “misava” leyi nga ta hundza?
“Misava” leyi nga ta hundza i vanhu lava nga endliki ku rhandza ka Xikwembu. (1 Yoh. 2:17) Misava ni vanhu vo tshembeka va ta pona.
Avele u vulavula na hina hi ndlela yihi hambiloko a file? (Hev. 11:4)
Sweswo u swi endla hi ku tirhisa ripfumelo. Hi nga dyondza eka yena naswona hi tikarhatela ku tekelela ripfumelo ra yena. Xikombiso xa yena xa ha xiyeka.
Hi le ka swiyimo swihi laha hi faneleke hi tivonela leswaku hi nga pfumeli ku hambanisiwa ni Xikwembu?
Swin’wana swa swona i: ntirho wa hina wo tihanyisa, vuhungasi lebyi hi byi hlawulaka, vuxaka bya ndyangu ni munhu la susiweke, ku tirhisa ka hina thekinoloji ya manguva lawa, ku karhateka hi rihanyo ra hina, ku va ni langutelo ro biha hi mali ni ku teka mavonelo ya hina kumbe malunghelo ya hina ma ri ya nkoka swinene.
Hi nga dyondza yini eka ku titsongahata ka Muxe?
Ematshan’weni ya ku va Muxe a tikukumuxa loko a nyikiwe vulawuri, u titshege hi Xikwembu ku nga ri hi yena n’wini. A hi swi lavi ku va lava tikukumuxaka hileswi hi nyikiweke vulawuri kumbe hileswi hi nga ni vuswikoti; ku ri na sweswo, hi lava ku tshemba Yehovha. (Swiv. 3:5, 6)
Lava pfuxiweke eku feni va ta hanya kwihi?
Vanhu va 144 000 va ta ya hanya etilweni. Kambe vo tala lava nga ta pfuxiwa va ta pfuxeriwa laha emisaveni, va ri ni ntshembo wo hanya hilaha ku nga heriki eka yona.—3/1, tluka 6.
A swi vula yini leswaku Vaisrayele a va nga “yimbanga embilwini”? (Yer. 9:26)
A va xandzukile naswona a va fanele va susa leswi a swi endla timbilu ta vona ti nga yingisi—mianakanyo ya vona, ku navela ka vona kumbe swikongomelo leswi a swi endla va honisa swileriso swa Xikwembu. (Yer. 5:23, 24)
Yesu a a ri xikombiso xa munhu loyi a hanyeke vutomi lebyi nga ni xikongomelo hi ndlela yihi?
A a ri ni xikongomelo evuton’wini, xa ku endla ku rhandza ka Xikwembu. A a n’wi rhandza swinene Tata wa yena naswona a a rhandza vanhu. Hikwalaho, Yesu a a swi tiva leswaku Tata wa yena wa n’wi rhandza naswona wa amukeleka eka yena. Sweswo hi swona swi endlaka munhu a va ni xikongomelo evuton’wini.
Xiphemu xa laha misaveni xa nhlengeletano ya Xikwembu xi katsa vamani?
Xi katsa Huvo leyi Fumaka, tikomiti ta marhavi, valanguteri lava famba-fambaka, tihuvo ta vakulu, mavandlha ni Mbhoni yin’wana ni yin’wana.—4/15, tluka 29.
Ha yini hi nga vulaka leswaku Xikwembu a xi nga ri na tihanyi loko xi hetisisa vuavanyisi bya xona?
Yehovha a nga ri tsakeli rifu ra lavo homboloka. (Ezek. 33:11) Swiendlo swa Xikwembu swa nkarhi lowu hundzeke swi kombisa leswaku hi rirhandzu xi lemukisa vanhu xi nga si tisa vuavanyisi. Leswi swi nga hi nyika ntshembo wo pona eka vuavanyisi bya le nkarhini lowu taka.
Xana Vaisrayele a va dlaya swigevenga hi ku swi hayeka etimhandzini?
E-e. Matiko man’wana ya khale a ma swi endla sweswo kambe Vaisrayele a va nga swi endli. Enkarhini wa ku tsariwa ka Matsalwa ya Xiheveru, lava endleke leswo biha a va rhanga va dlayiwa hi ku khandliwa hi maribye. (Lev. 20:2, 27) Endzhaku ka sweswo ntsumbu wa kona a wu hayekiwa emhandzini tanihi xitsundzuxo eka van’wana.
Ha yini vanhu va tsandzeka ku tisa ku rhula emisaveni?
Hambileswi vanhu va koteke ku endla swilo swo tala, a va na byona vuswikoti byo kongomisa mikondzo ya vona. (Yer. 10:23) Sathana u lawula misava, hikwalaho vanhu a va nge swi koti ku tisa ku rhula. (1 Yoh. 5:19)